url: =Tangthu Tom | Radio Veritas Asia\nRadio Veritas Asia (RVA) ih cih pen eipau in ci leng huihlak (Radio) pan Asia Gamsung tengah Pasian thu, thuman thutak gen khiatna, tangkona ahi hi. Hih pen Asia Gam sung tenga om Siadaw te kipawlna panin a vaihawmna te a Lianbel Siampipa (Pope Paul VI) ii thukimpih na tawh (11.04.1969) kum in Philippines Gam Manila Khuapi ah a ki phuan khia ahi hi. Hih Philippines Gam pan in (Radio) pan kikhah khia in Asia Gam buppi ah pau nam tuam tuam tawh Pasian thu a ki tangko na pen a tom in (RVA) ki ci hi.\nIndia Gam a om Fr. Mark Thang Khan Ai leh Zogam aa om Fr. John Om Se te Philippines Gam ah sangkah in a va kimuh na pan un RVA Zomi- Chin Service mintawh (Radio) huihlak pan Pasian thutangko theih nang hong hanciam uh hi. India Gam aa om Bishop Joseph Mattathany leh Kawlgam aa om Bishop Nicholas Mang Thang te tawh India gam aa om Fr. Mark Thang Khan Ai va kimu in amaute thukimpihna tawh India Gam leh Kawlgam sunga om Zomi te aa dingin (RVA Zomi-Chin Service) pen August 5, 1996 ni-in hong phuan khia zo uh hi.\nHin RVA Zomi-Chin Service pen a ki pat pan ki pan India Gam pan Fr. Mark Thang Khan Ai in Director sem in Kawlgam pan Fr. Anthony Hem Kho Sei in Director semin Sia Francis Lian Khan Pau leh Raymond Khampu tawh mapang khawm uh hi. India Gampan Zou pau leh Kawlgam pan Tedim Pau tawh Pasian thu tangko na kinei in Zomi-Chin Service mintawh kaalkhat sung hun kizang khawm hi.\nFr. Anthony Hem Kho Sei in kum 2000 dong hong semin tua pan Fr. Dominic Kung Teal in (2000-2009) dong Director hong sem hi. Tua hun sungin Zomi-Chin Service nuai panin 1. Tedim-Chin Service (Tedim-Pau), 2. Falam-Chin Service (Falam-Pau), 3. Hakha –Chin Service (Khalkha pau) leh 4. Mindat- Chin Service (Mindat-pau) cih te tawh Pasian thu tangko theih nang Chin min tawh service (4) behlap thuah ding hong hanciam hi. Ama hanciamna pen Fr. John Paul Mang Sein Yaw ii Director a sep hun sung 2010 kumin kingah in tua pan ki pan Chin min tawh Service Namnga a ki nei suak hi. Tua hun sung pan kipan (2012) kum bei dong (Zomi-Chin leh Tedim Chin) kipawlin (one week) Nipi kaal-khat sung India leh Kawlgam pan zang khawm in, (Falam-Chin, Hakha- Chin leh Mindat-Chin) hih nam thum teng kipawlin Nipi kaal sung zang khawm uh hi. Tua sungah nikhat in nai lang (30) minutes sung ta hunzatna nei uh hi.\nHakha Diocese pan Kalay Diocese a ki khen khit ciangin Fr. Joseph Pau Lian Kham in (2013-2016) hun sung Director hong sem in tua hun sungin India pan Zomi-Chin Service te tawh zangkhawm nawnlo in Tedim- Chin Service pan (RVA Zomi Tedim TongLuan) ci-in Tedim pau bek tawh kaal-khat sung hun zat zawh na ding hong hanciam hi. Ama hanciam na pen Bishop Felix Lian Khen Thang (Bishop of Kalay) ii thukimpih na leh Philippines Gam aa a sem Fr. Gabriel Htun Myint te ii phalna tawh (2014) kum January kha pan kipan India Gam a om Zomi- Chin Service te tawh ki pawl (Kaalkhat sung hun zangkhawm) nawnlo in RVA Tedim-Chin Service mintawh (RVA Zomi Tedim Tongluan) ci-in Tedim pau bek tawh kaalkhat bit hunzatna ki nei khia zo hi. Tua hun pan ki pan in India Gam a om (RVA Zomi-Chin Service) pan Zou-pau tawh kaalkhat bup, (RVA Tedim-Chin Service) pan (Tedim tongluan) tawh kaalkhat bup leh (RVA Falam-Chin Service) pan (Falam pau), (RVA Hakha-Chin Service) pan (Khalkha pau), (RVA Mindat Chin Service) pan (Mindat pau) tawh Hakha, Falam leh Mindat kipawl in Kaalkhat bup zang khawm in Chin min bek bek tawh pau nam (5) in Radio pan nikhat in nai lang (30) Minutes sungta Pasian thu tangko na ki nei hi.\n(2017) kumpan in khantohna hun tawh kizui-in (Radio) ki tamzat nawnlo a hih manin (Online Service) kipat theihna dingin Philippines Gam ah (Social Media Communication Training) hong bawlin tua sungah Language Service tuam tuam pan a Makai dingin mi khat ta tintan kahin tua sung pan tintan man sa te tawh Language kim pan (Online Service) ki pan khia ta uh hi.\nRev. Fr. Joseph Thang Nen Zo Mung in Philippine Gam pan tintan a man ciangin Director hong sem in RVA Tedim Chin Online Service hong kipan khia hi. A hi zongin (2017) kum bei dongin Radio leh Online zang khawmin Pasian thutangko na ki nei hi. (2018) Kum panin Radio ki zang nawnlo hi. A hi zongin Radio aa a ki zat loh hang Radio zat lai aa mah bangin Nai lang (30) Minutes sung Mobile App pan a kingai thei dingin (Audio Program) a ki bawl khitteh Online Service aa dingin Programs nam (8) ki behlap in aw bek tawh hi nawnlo in Melkimu in Video tawh Online ah Pasian thu tangko na leh hih program nam (8) te ki khah khia den hi.\n(2018) kum sungin a nih veina leh a thumvei na (Social Media Training) pen RVA Tedim Service mintawh 1. Anthony Tuang Lian Piang leh 2. Rosa Niang Zam Cing leh Felix Lian Thawn Kim te va kah in Tintan manciang a mauteng in (Full Time Staff) hong sem in nisim in zum kah den uh hi. Tua ban ah a sem ngei lui teng zong a kisapna mun mun ah huhna a piak theih na dingun ki zawn in a sem ngei teng pen Part Time Staff ci-in ki ciamteh lai uh hi. Tu laitak in a sem lai zum kah den teng pen Full Time Staffs ci-in ki ciamteh in a Sem ngei teng sung pan a nungta lai teng pen a kisap hun hun in huh na a hong piak theih na ding deih na tawh tu dongin Part Time Staffs in ki ciamteh lai uh hi.


timestamp: atn

url: =Zaipi leh saupi ngaihsutna tawh geelhuai ~ Pau Khat Suan :: ZOMI DAILY\nZaipi leh saupi ngaihsutna tawh geelhuai ~ Pau Khat Suan\nposted on 11 November 2018 at 7:20 am Lomkholna: News, Paukhatsuan\nZogam ah kuanglui ding leh Zogam taangmi MP ding duhthusaam i gen ciang, Zogam a tengngiatte bek mah in taangmi ong sem leh.. cih ngaihsutna pawlkhat kisung khia zelzel, kiza zelzel hi.\nA hi mahmah leh a hoih mahmah ding tawh a kibatna ciang zong om veve hi.\nAhi zong in, tua ding bek a limit i thuah leh Zogam leh Zomite’ mailam saupi pen Zogam pualam a om Zomite tawh a kisaina omlo ding a, i Minam vai i cih a huang ong toi mahmah khadiam maw?… cih zong ngaihsut huai kha ding hi.\nGalkap kumpi in ASSK mimal khat khaktan nopna tawh a kikhel theilo ding thukhun a khun dan in, mimal khat le nih pampaih nopna leh hun tomno khat ading geelna tawh minambup lungsim puakzia i suih khakloh ding thupi ding hi.\nKhantoh lam a manawh hih leitung ah mi pil mi tei, a ma a phuzo leh vai tampi a saizo mi tampite munkhat khuakhat bek ah kibilhcip hetlo ahih lam phawkkawm sa in, koi koi ah i teng a i khuasa zong in i sisan kilaih theilo a, i nam kikhel theilo ahihman in, tom ngaihsut beihbaih, toi ngaihsut ciaucuau lua lo in, zaipi leh saupi ngaihsut kawm ding a lunggulh huai zaw khadiam ka ci sim giugiau hi.\nLee Kwan Yew in a gammi hilo bek thamlo, a nam kibatpih zong a hi beeklo Mangkangte leh Japante’ pilna zang in Singapore lamto a, buannawng lak pan vandawn ah khaito hi. A vek a ciing pah ding cihna ahih loh hang etteh huai tampi on kha ding hi.\nI lunglut masak ding\nKitelna leh MP/ Hausa kuanglui vai, kua in kuanglui sawm?…. cihte i lunglut zah in….\n“Bang hang a kuang luisawm, banghang a MP ut? Bang hang a hausa ut?… ” cih lampang lunglut masa zaw in, tua thu buaipih masa zaw lehang… Zomite i minam, i khua i tui mailam khuavak zaw khading a, i meh zolzaw in, i tu i tate mulmam zaw khading hiveh aw..\nKum 5bek liuliau sang kum 5+50 buaipih zaw lehang i ngaihsutna in zong kum 5 khualna ii azah 50, 100 ong huamto pah ding hi. Pau Khat Suan\nPrevious: Penang ah Malaysian Police te’n namsau tawi mi 3 kaplum\nNext: Malaysia kumpi thunei te’n Ops Deepavali hunsung in RM23 Million manneiding vankham mankhia\nSingapore ah pasal khatin losan “Firecracker” lawn ahih manin kiman


url: =New 2020 Kia Sedona EX Minivan in Indianapolis #K17042 | Ray Skillman Southside Kia\nNew 2020 Kia Sedona EX FWD Minivan\nDealership Price $31,135\nNew 2020 Kia Sedona EX FWD Minivan $31,020\nNew 2020 Kia Sedona EX FWD Minivan $31,415\nNew 2020 Kia Sedona EX FWD Minivan $31,530\nThird Row Seat, Heated Leather Seats, Dual Zone A/C, Keyless Start, Back-Up Camera. EX trim. FUEL EFFICIENT 24 MPG Hwy/18 MPG City! CLICK NOW!


url: =Online pan US$60 Million val mikhemkhempa ki manta :: ZOMI DAILY\nOnline pan US$60 Million val mikhemkhempa ki manta\nposted on 2 August 2016 at 12:49 pm UTC+9:30 Lomkholna: News, Sawltak, World\nInternet Online tungtawn in mi uptheihtheih dingin Scam atuamtuam tawh ngianzong in akhemkhem makaipipa kiman khiata cih Interpol (International Police Organisation) te’n Monday ni in genkhia uhhi.\nTua makaipipa pen Nigeria gammi hi a, Port Harcourt City pan ahihi. Kum 40 valkhin a, “Mike” cih mintawh aki theizaw khat ahihi. Interpol te genkhiatna ah hihpa makaihna leh vaihawmna tawh Online Scam tuamtuam panin mi akhemna pan sum US$50 Million val khemkhinding cihi.\nHih Online kikhemna cihte pen namtuamtuam omding himah taleh khatveivei na email sungkhawng panin midang te kiangah huhna na ngen kawikawi cihdan tezong hipah hi. Zomi makai te email sungkhawng panin email hongki khahkhia a, keipen tua gamsung ah kazin laitak ka sumbawl leh kavanteng mangsak ingin, ka ciahkik nading, vanleng saapding, Hotel saapding tuazah nong khak theiding cihte nengneng pen omden hi.\nAdang khatleuleu ah keipen kum tamluata in, ka neihsa tengpen mimuanhuai khat khutsung ah ap nuam ing. Tuaban bawltheih nading in kumpi tungah Register nabawl masak nading sum tuazah hongkhak lecin, ka neihsateng nang khutsung ah hong piatheining cihkhawng zong Spam Email tammahmah thei a, pawlkhat in na umtakpi ahih manin khem athuak Zomi sungahzong omngei hi.\nHihbang kikhemna panin khatvei khembekbek tawh US$15.4 Million tak khem thuak in apiakha zong omngei ci’n Interpol te’n genkhia hi. Hih Online mikhemkhempa amattheih nading in Nigeria gamsung aom “Economic and Financial Crimes Commission” cih Anti-graft Agency tetawh mapangkhawm in Interpol te’n amat khiat uh ahihi.\nHihbang kikhemna pen Email tungtawn in hiphadiak ci a, Australia, Canada, India, Malaysia, Romania, South Africa, Thailand, United States cih gamsungteng hiphadiak cihi.\nMite khemsa ihthuak lohding kidawm ni. ZD Sawltak #zomidaily\nPrevious: US Capitol ah ka ngongtat sawmmah ci’n Cornell in genkhiata\nNext: Cihtakna in Zomite’ Khamitna Lungsim ~ Suang Khen Pau\nMalaysia gamsung ah hiamgamtatna ah akihel migilo 8 kiman\nKorea tembaw kibutna hangin Captain pa kum 36 thong kiading\nMalaysia, Puchong aom Game sai ah Cashier numei khat pasal 2 in buanhuan


url: =Laipian Pasian paaina ah Khasiangtho omlo takpi ding ahihiam?\nPasian in leitung mihing piansakna musak;\nLaipian Pau Cin Hau Pasian paaina Mangmuhna sung ah " Pasian in leitung mihingte apian sakna limpi honglak hi. M(16:1) cihi. Hihthu ithuk ngaihsut tak ciang in leitung biakna tuamtuam sung pan in leitung mihing pianzia kuaman tello a, Laipian pa tungah Pasian in leitung mihingte apian khiatzia apiansak zia limpi lak ahihi.\nTulai thusuak neiten Mihingpian zia mulohi.\nThulai thusuak nei te in leitung mihing pianzia koibang in theitel ding uh ahihiam? Khasiangtho leh khaniin bangci khentheih ding uh ahihiam? Ngaihsut huai mahmah thu ahihi. Banghanghiamcih leh Pasian in maute tungah leitung mihingpianzia leh khasiangtho hong guatzia liim leh mel te lak ngeilo ahihi.\nMibawl nading alamdang mahmah kuang:M ( 16: 6)\nPasian in Laipian Pau Cin Hau tungah Mihing pianna bangcihbang in lak ahihiam? cih leh Leitung Mihing apian khiat nading in Khamh tawh akibawl kuang tawh kibang' tulai singkuang liim dan khat musak masa hi.(M 16:6) Tua Kuang pen a ki hongthei a ki khakthei ding in honna tawttang akoih na aneihsakna Pasian in atapa Pau Cin Hau musak hi.\nMizawng Mi Hau dingte akipat khiatna; M (16: 12)\nTua kuanghon na tawh hei leh mi khutpi ciacia apai khia musak hi. Mizawng mihau ding kideina tawhtang khatciat neisak hihlam Pasian in Pau Cin Hau musak hi.Tua mihing bawlna piansakna ah Vantungmi nih nasem om in amu sakhi. Tua vantungmi nih te in mihing abawlna ah lai at vanmisiangtho lii aom in musak hi. Hih mipiannabawl vantung minih leh van misiangtho lai at mili te om na in Vantungsung ahihi.\nMihing bawlten ahoih in bawlhang' Lai at lii te in munkhat kitangsam sak in koih; M (16:14)\nLeitung mihing abawl vantung mi nihte sungpan Khat in anuamsa ding ahau ding bawl khia a, Khat in ahamsa ding azawng ding bawl khia ahih na Pasian in atapa Pau Cin Hau musak ahihi. Vantung mi nihte in abawl uh mite ahoih ding vive in bawl hina pi Vantungmi Lai at mi lii te in munkhat akisam teitei ding in bawl kik ahihna Pasian in Pau Cin Hau musak ahihi.\nAkibawlsa mi sung ah Pasian in Khaasiangtho lutsak: M (16 :15)\nTuabang in leitung mihing pianna abawl vantung minih te leh Vantung mi lai at lii te bawl khitsa mi te sung ah Vangliatna anei Pasian khaa te leeng in akibawl sa mite sungah lutsak ahihna Pasian in atapa Pau Cin Hau musak ahihi. Tua vanglianna nei Pasian khaa te mite sungah alutkhit teh leitungci leh sa asuah apian khiat mateng, Pasianbawl khuavak akimuh ma teng in Pianna nute lukhung tung ah Vantungmite in hongcing gige ahihna Pasian in atapa Pau Cin Hau musak ahihi.\nLukhung ah vantungmite'n hongcingden ahihna thu; M (16: 16)\nTua ahihman in Pasian in Pau Cin Hau tungah thukhaam khat pia a, Lukhung ah nacil siat ding khaam ahihi. Thukhat in gen leng Nalukhung ah cilsia kei in Ka nasem vantung mite omna Hongcing hongkeem vantungmite tutna in lukhung ahih lam kilangsak ahihi. Hithu hoihpha tak in ngaisun leh mi hing pian nang Vantung mite nasep zia Pasian in alak ahi a, Mikhempeuh in Khaa neih ahihna kilang ahihi.\nLukhung cilsiatding Pasian in adeihlohna thu; ( M16:17)\nTua misungah ahonglut vangliatna nei kha in aniinsa in Pasian in lutsak hetlo ding ahihi. Tuaman in Kampau theihmasiah Thungaihsuttheih masiah eitha tawhnasep kipat masiahsiah dong in mihingsung om kha in asiangtho khaa ahihi. i ci ngam hi. Upandang pawlkhatbang in tungman kilom a, mihing kipiang bang nahihetlo ahihi. Huukimop akha neilo mi tawh kibang leitung mihing ihi hetkei hi. Tua man in Zomite Pasian in Khasiantho Pasian ahihna kilang a, Laipian upna ah Khaasiangtho tawh akinungta leitung mihing te ihihi.\nLaipian upna ah khaa upna kinei:\nTua ahihman in Laipian Pau Cin Hau Pasian paaina pawlpi sungah Khaa upna muankiptak kinei ahihi. Tua khaa in asiangtho Pasian hongpiak khempeuh lakah amanpha pen tawntung nuntakna khaa ahihi. Tua khaa in leitungci leh sa tawh akikheen kik ciang in Tawngtung nopsakna Vantung Pasian gamnuam siangsawn mun tungding upna kicinat kinei ahihi. M (8: 12)\nharga kasur lipat inoac link\n5/19/2015 05:29:37 pm\nThe very best as well as the best i get advantages of your blog, with any luck , the great individuals who study it contaminated.\n8/23/2015 02:51:24 am\nThe female teachers are playing an important role in the progress of country. The female teachers can promote their students to work for the nation’s progress. The nation’s progress is necessary to the existence of country in the world.\n2/17/2016 03:35:21 am\nbook report help link\n11/17/2016 10:18:52 pm\nWant to know more about our book report writing service? Get in touch with our customer support today!\n3/3/2017 06:21:38 pm\nAptoide is an apparent substitute of Google Play store. Exactly as in the Google Play store, you can find a massive number of applications and games available for absolutely zero cost.\n4th of july quotes link\n5/10/2017 05:25:35 pm\nThe Fourth of July is an awesome day for USA citizens 4th of july quotes\n5/10/2017 07:35:30 pm


url: =Damansara Toll Plaza ah mikhat a mawtaw tawh kanglum :: ZOMI DAILY\nposted on 30 March 2016 at 3:59 pm Lomkholna: Malaysia, News, Sawltak, World\nMalaysia gamsung Damansara Sprint Highway tung aom Toll Gate khatah pasal khat a mawtaw khawlsak in, a ihmut laitak mawtaw meikang ahih manin ahawlpa zong sihlawhpah cihthu The Sun Daily in genkhia hi.\nPetaling Jaya police chief ACP Mohd Zani Che Din ii genkhiatna ah Toll Plaza nasem khat ii muhna ah hihpa pen 29 March zingsang 4am pawlin Touch ‘n Go alutphei nading ah ama mawtaw khawlsak cihi.\nTuakhit ciangin pusuak khiakik a, amai ahawlpa tutna ii alanglam ah tuphei in, a mawtaw aset khawlsaklo in lumsuk cihi. Hihpa pen zu ahih keileh khamtheih guihtheih khatpeuh zangsa hiding in ki ummawh hi.\nToll Gate ah nasem te’nzong hihpa omdan amanlohlam atheih ciangin a mawtaw gei ah pai uh a, aphotphot uhhang in phozolo uhhi. A mawtaw kongkhak te asungpan kalhcip sawnsawn ahih manin, bnagmah cihtheilo uhhi.\nTuakhit nai 1 khitkhawng ciangin tua mawtaw pen mei hongkang a, asung aom mawtaw hawlpa zong kangkhawm in sisuak ziau hi.\nKumpi thunei te’n mawtaw ii a Registration Number tawh akankhiat uhciang in hih mawtaw pen Perak State pan mikhat ii mintawh aki Register ahihlam theikhia uhhi.\nKumpi thunei te’n asi mipa kuahiam cih kankhiatsan uh cihthu kiza hi. ZD Sawltak #zomidaily\nPrevious: Suanzang AG Biakinn Meikang\nNext: Zomi te leh Kawlgam kumpi thak ~ Rev. Dr. Do Suan Mung


url: =ZIUSA Thupulakna: Zomi Innkuan Northwest Florida lungdamna tawh kimuak hi :: ZOMI DAILY\nposted on 30 April 2015 at 8:16 am Lomkholna: News, ZIUSA, Zomi\nZomi Innkuan Northwest Florida lungdamna tawh kimuak hi\nZomi Innkuan Northwest Florida kipawlna in Zomi Innkuan USA kipawlna sung ah kipawlkhawm in Gam leh Minam, Khua leh Tui Mabante ah ma apangkhawm dingin hong ngen uh a, Board of Directors pawl thukimna tawh lungdam takin kisang hi.\nZomi Innkuan Northwest Florida kipawlna Makaite, Siate, Upate, Khuanu Khuapate leh Pawlmi khempeuh, Executive Committee pawlin itna leh muanna tawh kimuak hi.\nZomi Innkuan Northwest Florida kipawlna pen Florida Gamkee, Pensacola khuapi leh akiim apaam a om Zomi taangpi taangta in minam khat hihna siksan in aphuh, khua leh tui kipawlna ahi hi. A beisa hun sunin in Pensacola khuapi leh akiim apaam a om Zomi-te in mimal hanciamna tawh Zomi Innkuan USA kipawlna Mabante ah picing takin ma hong pangkhawm uh a, tu in khua leh tui kipawlna phut in Zomi Innkuan kipawlna dinmun pan ma hong pangkhawmta ahih manin Zomi Innkuan USA kipawlna hong thahat sak semsem hi.\nAnungta Pasian in Zomi Innkuan Northwest Florida kipawlna Makaite a kipan Pawlmi khempeuh, kipawlna Mabante ah lawhcing takin kalsuan zawhna leh nisim mabante ah cidam lungnuam takin vaidin zawhna thuphate hong guan tahen ci in thu ka ngen uhhi.\nPrevious: Thupulakna: Zomi Innkuan TN Lungdamna tawh kimuak hi\nNext: Zopuan Designer ~ Dr. Dongno


url: =Vanleng sungah numeikhat in abombi sungen huihtawh mutkeusak :: ZOMI DAILY\nposted on 22 February 2018 at 11:44 am Lomkholna: News, Russia, Sawltak, World\nRussia gamte vanlengkhat ahi Ural Airlines sungah numeikhat in abombi sungten “Panties” pen atungpanin huihtawh mutkeusak ahih manin, atuanpih adang Passenger te’n nopmawh samahmah uh cihi.\nTua numeinu in Panties amutkeusak laitakpen anunglam panin Passenger adangkhat in Video Record nabawlkha citciat hi.\nAdang Passenger te genkhiatna ah tua Ural Airlines pen Turkey gampanin Russia, Moscow City zuanin alenlaitak cihi.\nNumei khatin akiim apaam ah atute awlmawh vetlo in, abombi sungten “Underwear” pen atung aom Overhead Air Vent panin huihtawh mutkeusak hi. Hihbangin abombi sungten amutkeusak pen Minute 20 sungbang sawt ci a, vanleng tuangkimlai koipan na kawtsak dihdih himawk dinghiam…\nVideo: Video Shows A Woman Using Plane’s Overhead Air Vent To Dry Her Undies\nDaily Mail te genna ah anungah atu Passenger khempeuh in muthei uh a, hibangin agamtatpen lamdangsa in en ngeingai uhhi. Ahi zongin kuamah in bangmah paupih samlo uhhi ci’n gelhkhia hi.\nNungdiak in Dubai City panin Amsterdam City zuanin alengkhia Transavia Airlines sungah pasal khatin veih pekpek ahih manin, kitotna piangsakliang hi. Kitotna apian ciangin Pilot inzong cihnading theilo in Austria gam ii khuapi Vienna City ah Emergency Landing bawl ciliang hi.\nMore: Iran gamsungah Passenger pua vanlengkhat kia, asungah atuang mi 66 avek un si\nVanleng sungah pasal khatin veih apekpen kitotna piangin, Emegency Landing bang bawllawh zawzen hi. Numei khatin abombi sungten (bangtui tawh akawt hidinghiam, akawtlaibel hi hamtangding cileng) huihtawh amutkeusak pen kuaman phamawh salo bilbel uhhi 🙂 Tua huih adikha tebel Yangon khuasung a ektui adawnte sangin phadawm zawdeuh dinghi 🙂 Sawltak #zomidaily\nPrevious: Peru gamsung ah Bus khat tuahsia, mi 44 si, 11 liam\nNext: Indonesia ah tuahsiatna tamlua ahih manin Infrastructure Project honkhat kikhawlsak


url: =Tualthat te 2 pan in Ye Min Thwe Ni 16 sungin Kiman Khin Ta Hi :: ZOMI DAILY\nposted on 27 September 2017 at 5:17 pm Lomkholna: Myanmar, News, Zomi\nTuithang Khua mi Ngaihte Beh Pa Thang Gin Langh tapa Tg Kam Gin Mung @ Mung Pi in lam et lohpi in abeisa 10 Sep 2017 in Zangkong Khuapi sung Dagon Seik Kan khua ah Yuzana Garden City sung Sittaung Avenue veng panin leitung hong nusiat vatna thu ahi misok buluh tualthat te Mi 2 pan in Khat kiman khin hi.\nDagon Seik Kan khua 92 Veng Tihul Lampi (သီဟိုရ္လမ္း)tung ah leitang neilo a teng (က်ဴးေက်ာ္) ahi Ye Min Thwe ရဲမင္းေထြး (kum 25)apha pa tungah Mung Pi sihna thu hangin Dagon Seik Kan Police Office panin Officer Thein Soe in Court ah thubawl hi cih tuni 27 Sep 2017 in kiza pah hi.\nGuta bulluh Tualthat te Mi 2 sungah Khat bek kiman zo pan in atai mang ahi adang Khat pa zong aman langin mat zawhna dingin Police te in ahan ciam laitak uh ahi hi. Mi that te selsim ahi HandPhone le Temta akipan Evidence kisam teng zong Police te in tuni a ngah dingin ki lamen uhi.\nTualthat te kiman kim nailo ahimanin Police lam pan in Official in hong pulak khia nailo uhi cih Zomi akua maciat in tel siam ding kisam hi. Sanggampa Mung Pi hong nusiatna thu akanpi pen Zangkong Division Police Zumpi pan in Senior Officer te akipan Eastern District Police Zumpi pan Officer te bek hilo Special Investigation Beureau pan Officer te dong łin sun le zan cih zah phialin Ni 16 sung tawlnga lo in akan uhi.\nTualthat te kua hiam cih a sulzuihna uh Operation sungin zong Guta bulluh tampi man zo kawm uh ci hi. Mung Pi in a thal lupsa in leitung hong nusia ahimanin Police Officer te muhna ah Tualthat te kiman zo ding hi Thuman Thutak bangin piang ding hi cih Kawl ngeina upna nei uh ci hi.\nZanni 26 Sep in Police te in a mat khit uh ahi Ye Min Thwe Phone pan atai mang a lawmpa kiang Phone sam sak in Zangkong khuasung munkhat ah kimu ding cih kiciamna ki bawlkhem sak uh in tuamun ah Civil puan silh Police tampi mahin apang uh hangin hong pai ngamlo ahimanin adang Khat pa bel suakta lai phot hi.\nHih thu aza kha Zomite in Police Officer te tung lungdamna thu cih loh ngal a phun san den teng khawl bawl huai bek thamlo in ei huh theihna sun ahi teltum tenglo in thu dongin va nawngkai sesup sak loh ding thupi hi. Police te in nasepna man siang nailo uh in Official in Pulak khia nailo uh ahimanin zong Zomi sungah theih tek ding deihsakna ciang tawh Kawl Lai in kong suaksak kei pah uhi.\nRelated: Yangon ah Zomi tangval khat kithat (Tg. Kam Gin Mung, Tuithang)\nMung Pi hong nusiat vatna hangin adah akap innkuanpihte lawm le gualte khempeuh tungah Topa Pasian in hehnepna hong piak sak ta hen !\nSpecial Credit : Angella Kim\nPrevious: US uliankhat atunzawh asawtlo in Kabul International Airport thaupi tawh kikap\nNext: Meisan ataisuak teitei Motorcycle khatin numeikhat nawkpai in aha tangnih kitan


url: =Nang Suan Kham (David Kham) | Siantongluan entertainment and media\nNang Suan Kham (David Kham)\n02-April-2022 • 28 Views • 0 Share • Published in Music\nHih thu pen Nov.12, 2007 ni a ama tangthu a gelhna leh Nov.21, 2007 ni a Shillongah ka holimna uh pana kikaikhawm ahi hi...\nPilna lam: A nu leh pate deihsakna tawh 1988 kum in Tan 10 ong hi. 1994 kumin piangthak hi. A nu leh pate thu man’na ci-in ut lopipi-in kumpi na semin kum 1994-1998 dong kum 4 sung State Law Office, Haka-ah om hi. Kumpi na a sep sungin Ciimnuai Christian Fellowshipah Lapawl makai semin Pasian thu sungah lawp mahmah hi. 1997 kumin Pasian sapna ngah ahih manin 1998 kum April kha panin Yangonah Lai Siangtho sang kah dingin pai hi. 1999-2003 sungin Evangel Bible College panin B.A. (Theology) a zo hi. A zawh ciangin Word of Hope Pawlpi-ah khangno makai (Youth Director) sem suak hi.\nZi neihna: June 16, 2005 ni-in Siapi Lamh Za Cin tanu Lia Neam Kang tawh siangtho kitenna nei uh a, ta nei nai loin Yangonah amah omin a lawmnu Tedimah Education Office-ah nasemin om hi. A sung pa Sia Lamh Za Cin pen Tedimah District Education Officer ahi hi.\nLa tawh kisai nasepna: Tan 10 a kah ciangin zum pipi mahin mite lakah lasak leh laphuah hong kipan hi. Love song dawng 40 bang phuak masa hi. 1992 kum ciangin a ngaihsutna hong kilaihin, love song leh leitung late phuak nawn loin Pasian la phuak ding hoih zaw cih ngaihsunin lungdamna late gelh hong kipan hi. A la phuahte Pasian ii sathau nilhna tawh TBA gam sung teng hong kizel pah hi. 1994 kumin Khitui Gospelte a zuihna panin piangthakin 22.6.1994 zan nai 12 hunin Kha Siangtho baptize-na a ngah hi. 1996 kum April kha panin khanlawhna la phuah hong kipan hi. A la phuak khempeuh 300 val ta ding hi. A laphuahte lakah khanlawhna la tam pen a, “Anglai-ah ka pom” cih bang pen Praise and Worship la-in kilim zat mahmah hi. “Topa hoih hi, Topa Lian hi” “Thuman Puanpi,” leh Itna Pasian” cihte kideih phadiak hi. Gospel Series 14 sungah kihel khin a, VCD zaihna leh ZOMUS makaihna tawh Khuado Pawi zatna-ah zong kihel zel hi. David Kham late in mun leh gam nei loin Pasian in zang a, Kawl, Kayin, Kachin, Falam, Matu, Mindat, Thado, Vaiphei, Hmar leh Paihte pau tawh kilet kikin khanlawhna lapi dingin Topa in sathau nilhsak hi.\nMan Suan Cing (Esther Cingsan)\nMusic • 37 Views\nFamily Gospel Team\nMusic • 34 Views\nLang Do Khup (Evan. Do Khup)\nMusic • 30 Views\nCin Za Hau Pau (Lengtong Pauno)\nMusic • 26 Views\nThang Sian Khai\nMusic • 23 Views\nGo Lian Suum (David Suum)\nMusic • 22 Views\nThe Jesus Film (Zokam)\nThe Passion of the Christ (2004)\nNang Toh Lou In


url: =KLCC gei ah singkung ah abul panin kilongkhia in puk, mi 2 liam :: ZOMI DAILY\nposted on 5 March 2018 at 3:34 pm Lomkholna: Malaysia, News, Sawltak, World\nKLCC gei ah singkung ah abul panin kilongkhia in lamkhakcip in puk, mi 2 liam\nTuni Monday zingsanglam zumkah, nasemding in aki buaimahmah Rush Hour hunlaitak in KLCC gei ah singkungkhat abulpan kilongkhia in, lamzikpi khakcip in puk cih Malaysia Local News tuamtuam pan kiza hi.\nKLCC akici “Kuala Lumpur City Centre” geinai aom Jalan Ampang tungah tuzingsang 7:45am hunpawl in singkung golpikhat apuk hi a, lamzikpi te’n khakcip hi.\nHih singkung apukna hangin kuamah asi omsamlo a, ahi zongin mi 2 bel nakliam mahmah uhhi. Tua aliamte pen zatui kibawlding in Kuala Lumpur Hospital ah kipuakpah uhhi.\nJalan Ampang pen nisim in aki limzat mahmah, Bus Road khat ahih manin, hih singkung apuk ciangin lamzikpi khakcip a, Traffic Jam piangsakpah zihziah hi.\nAliam mi 2 tepen Motorcycle tawh apai laitak in adengkha hi a, Motorcycle ahawl “Motorcyclist” leh anungah atuang “Pillion Rider” te anih un aliamgawp uh ahihi. Hih Motorcycle atuangkhawm aliam mi 2 tepen nupa kici sawnsawn hi.\nHihvai tawh kisa in DBKL “Kuala Lumpur City Hall” te’nzong Twitter tungah Update abawlna ah tua singkung apukpen KLCC panin Avenue K zuanin apai lamzikpi tungah aki puksuk cihi.\nVideo: Couple injured by fallen tree near KLCC\nHih buaina hangin Fire and Rescue Department leh Traffic Police te’n aphual ah delhpah uh a, khuasung Traffic te nawngkaisak mahmah hi.\nKuala Lumpur Fire and Rescue Department director Khiruddin Drahman inzong hih tuahsiatna pen zingsang 7:30am hunpawl hi ci’n Bernama te tungah genkhia a, aliam mi 2 tepen Kuala Lumpur Hospital ah kipuaksak pahhi ci’n genbeh hi.\nDBKL te’n lamzikpi siansuah kipanpah uh a, ahi zongin zawhpaktheih omlo ahih manin, tua lamzikpi anawkding peuhmah in adang lamzikpi te totzawkding in ki hanthawn hi. Zanhaldeuh mahin Malaysia, PJ sung aom Kelana Jaya LRT meileng Station huihin mutkhia in, ki khakcipliang hi. Tu’n Malaysia gam ii KLCC gei khuapi laizang tektek aom singkungpi khat abulpan in kilongkhia in tukbiabua mawk hi. Sawltak #zomidaily\nPrevious: The Davar and the Olam ~ Dim Lun Zam\nNext: Mawtaw khatin singkung taihkha in tumnih kisuah, ahawlpa silo


url: =SDA mission Election paizia & Conference Movement khaktan na ding Ngimna. ~ MUC\nSDA mission Election paizia & Conference Movement khaktan na ding Ngimna.\nAdmin 10:24:00 PM Articles, Conference Pianna thu\nMission khutnuai aa om sanggamte leh Conference sung a om pampaihna thuak sanggamte tungah "Vanglian Pasian, tapa Jesu leh HuhpaKhasiangtho ompihna huutna leh hehpihna in gualzawhna hong ngahsak tawntung hen ci'n kumthak thupha puak iin kong hopih hi. Mihing pen Jesu tawh i tonkhop kei leh nuntakna in man neilo hi. Jesu ih neih ciang bek iin ciangtan omlo iin kithupi hibek hi. Milian en kei un, biakinn lian en kei un, Jesu Christ bekmah mitsuan un. Kamsangnu makaihna tawh kibulphuh UPNA-BULPI khahsuah\nkei un. Pasian hong suatnasep ahi Lungdamna thu tangko ding mangngilh kei un.\nA hoih Tuucing mangpa hong pai ciang iin hong kaihkhop dinglam theikhial kei un. Pasian in nang tung aa hong piakkhong nate teti pan ding mangngilh kei in.\nMyanmar Union of SDA mission election paidan.\nMission in socialist system zang ahih man iin Mission khat ciang mi-2 ta kiteel hi. Mission kipha ahih man iin nominative-10 leh Union officer-3 tawh 13 kipha hi. Division personal in Chairman sem hi. Mipi tanga kiseh te in, mipi deihna agen ding 100% van ki suan hi. Mipi tang iin gen ahih man iin a kisankei leh kisuan omlo, a kisan leh zong kisaktheihna zong om lo hi.\nMission kiteel ciang iin officers ten amau mi na nei ve uh ahih man iin mipi deihpa kidempih ding ki guangthuah aa secret-vote tawh kikhen hi. A ngah zong iin adem om ahih man iin 100% thukim aa kipekhong sang iin lauhuai zaw hi. Socialist system tawh kiteel pen a kipia vive ahi hi. A liaksiam te aa ding iin hoih petmah hi. Mipi favour ngahngaaplo sia ten asih pom pah ta ve.\nEi Upper Myanmar ah Nominative kah ngei pen, D.Nangno, Khual Za Nang, Thang Siangh, Pau Za Khan ahi hi. Kei kahlai thu hong gen lengh.\nUpper Myanmar mi pen kei leh Lal Thanga ka hi uh hi. Ken D. Nangno forward iin kalawmpan hong second hi. Union ten Elisha Paul hong forward khong aa, amau vote-11 ngah ko-2 bek kangah uh hi. Gennavet omlo thuum kul ta mawk. Kathuumna pen hong ngaihsut sak ahih man iin me kikhia nawnlo iin D.Nangno kikip sak hi. Sec-Treasurer ding kiguang leuleu hi Kei ding kik iin, Upper Myanmar pen Kawlgam langbit himawk hi. Kikawmna haksa, zai lua ahih\nman iin Secratary a tuam in hong vaihawm sak un, kacih ciang iin Rual Chinna kaguang thei uh hi. Sia Henpi Treasurer iin kikip sak hi. Tua term pen upper myanmar bek in officer 3 kinei hi. Kiteel kik hun ciang iin amau zong secratery a tuam in hong deih ciat uh hi. SDA kiteel pen PIAKKHONG kinakzat lua ahih man iin CORRUPTION lian semsem ahi hi.\nPIAKKHONG lakah i kihelkhak pen kihampha lua himai. Ui in apute anneng kia pang iin akhut tatna peuh a et bangiin mission nasem khempeuh inunion te meipeek velvel aa en hilo hiam. Pawlkhatte bang ngahkha kikeuh lo lai mawk.\nPIAKKHONG cih pen.\nPiakkhong cih pen kammal hoih mahmah hi aa tua telsiamte a piangthak tatak hipan hi. Kei pen bangmah neilo iin kanu sungpan kasuak aa bangmah kenglo iin lei ah ciah ding ka hi hi. Hih kikal kanuntakpih, an, tui, huih, puan, sum, nasep silbawl, za leh min, gualzawhna leh picinna khempeuh Pasian hong PIAKKHONG hi cin ka-um hi. SDA sung kalut aa kipan khutngak Deacon, khutngak elder, pastor evangelist, ordained pastor, circle leader, Union evangelist mission president, church ministries director kangah kim hi. Church level, circle level, mission level, union level committee kakihel den hi. Tua hunsung teng Pasian hong kepna sungah khutzat tampi nei hi cih kathei hi. Union ulian pawlkhat, laymember pawlkhat,\nom ding hi.\nTua te lakah Paupu zong Pasian khutzat khat hi peuhmah ding hi.Paupu om kei leh Pasian nasep khawllo ding ahihteh, kua khawng azang tam theinuam mahmah ingh. Paupu mai-ah Khual Za Nang tung tawn iin Union in UET hong piakhong hi.\nPasian khutzat te lakah hong deihsak leh hong deihsak lo om ding hi. Paupu pen hong deihsak te lakah kihel in um mawk ingh. Tua mah bang iin Pasian in, Paupu hauhna apiak laitak iin, kei zong aneihsa kepsak ding iin hong zat hin ka-um hi. Ahauh pen laitak aneih\nngun leh kham tang khatbeek, kalupna kongkhak nawklo omlo kha ding hi. Pasian in hong khutzat te i ki-it paisuak ding hanciam ni.\nConference Movement leh khaktan ding ngimna.\nUnion te lunggim apia pen Conference Movement hi. SDA Consitution ngimna ahih man iin GC muhna ah deihlo kipangngam lo iin, ih din zawhloh ding patau kineih ahi hi. Mawhzonna\nlakah, " Nasum muhna uh kip kei " cih leh Mature nai kei uteh" cih leh Institution kician nei kei uteh cih lamsang tawh hong khaktan hi.\nPresident tavuan hong kisuat khit phet iin Uncle Thein Shwe in, Global Mission Projects bawl in hong sawl hi. Kha khat sung bek hun om, union committee ah khensat ding, ci ngiau hi. Bangzah hih ding, bangnam hih ding, bangzah bei in hih thei ding, cin kadong uh hi. Na hihnopzah, nahih zawh zah hih un, Global mission budget tawh kihih ding hi. Kum-4 sung nagel bang un global mission fund kizang ding aa, tua zaw ciang iin nazom ding uh hi,\ncin hong gen hi.\nProjects khempeuh Conference Status hong support zo ding iin kageel pah hi. Kageel tampi sung pan Division in hiteng seemkhia phot un, na thakhauh uh ciang iin khatkhat iin zom un hong cih teng sepkhiat ahi hi.\n1. Self-support din theihna ding summuhna ding ngimna\n2. Conference khangnote pilnalam khansuahna ding ngimna\n3. Lungdamnathu khindai lo iin tangkona ding ngimna.\nHih thum sihsan iin project sepkhiat ding kagel hi.\n* Sapya Clinic pen sum ngahna ding leh pawlpi sung khoina ding ngimna hi. Khasim sumlut zong nasia mahmah khin hi. Qr khat $80,000/ om khin hi. Tua laitak president khasum pen 3500 bek cileng sia bangzah guaizo khin cih ngaihsun in.\n* AWR pen ei aa bek khum lo iin midangte zong khumsak leng, musical instruments van,\nsinna tuamtuam iin zang leng nakpi iin pawlpi hong support thei ding.\n* Khangnote khansuahna ding Sanglam..Church School 27 kihong, High School kihong. nakpi in zong kikhang takpi.\nHih ngimna te Union in mu ahih man iin, amit siip hi. Suksiat ding bek lampi zong uh hi. Union officer kiteel aa Ba Khin hong puakkik uh hi. President pan hoih nasak bang iin hih in,\nhong ci hi. Conference support teng azung pan long ding hong ci pah ziahziah hi. Union lam support ten zong amaupau bangmah iin, hong nawk sul leh pau hong nawkto leh pau uh hi. Amakaite khekhap teng sumial khin peuh leng kuamah tangngam lo ding hi, ci uh hi.\nHih project te pen Approperiations budget sum kizang ding hilo hi. Global Mission budjet tawh kum-4 sung ki operate ding aa, tua zawh ciang iin self-support aa paisuak ding ahi hi. Experience is the best teacher" or Experience is true education" treasurer department kisapna hi a, administration buaina hi lo hi. Sia Henpi, Sang Vung, Tel Khan Thang te\ndegree nei khat beek omlo hi. Union Treasurer Department te kum 4-5 bang pantah phot iin kizang pan hi. Amau sep sung sumvai tawh kuamah buai lo hi.\nDeihsak luatna tawh ih naute sangkoihpah lua ihih man iin kibuai hi. Bonus Ks200-300 sangte nangawn in Ks2000-3000 ba uh, bang hang hikhong cin lui ngeingai uh hi. Sia L S Mang tawh khasum kalak uh, Letbat in na-om venvan mawk aa, kabuaipih pet mah uh hi. Tua banah, Kai Khan Khual in sanpya clinic aa ding Yangon hong thoh sum Ks50,000 pen kei leiba iin hong koihsak mawk hi. Union meeting katut laitak ua hong thoh hi iin kei authorization kisam ahih man iin letmat kathuh ahi hi. "Topa keiguak in puazo lo ding kahih\nman iin hong puakpih in" cin thu kangen hi. Naute deihsak tek ihih man iin kithun kawikawi aa kizang theilo hi. Kum-5 bang practical tawh kisin sak masa leeng ahoih mahmah ding kimlai eimau khialhna hi. Pasian amit taw lo hi. Zuau leh khemlam aa i patngam pen ki converted lopi=a na kiseem hi khong hi. Degree nei khempeuh, pawlpi sangtuak khempeuh zat pahpah ngam ding zong hilo hi.\nMungno pen thulam hileh lailam hileh ih muan mahmah hi a, munthupi khat beek pia lo a, gamdang aa hong golhdap sak minamte kisum mahmah hi. Kei zong amau khasiatna thute hang aa Conference Movement a kalsuanpih hibek aa, Union tawh hong lehkop ding sa leng kum hetlo di hing. Ka khasiatna pen President kangahloh man hilo hi.Kiteelma lim iin Union sawlsa iin project teng phialding hong pan ahih man iin khasia mahmah ingh. Tua pen kiteel ma aa thupiang hizaw hi. Kiteel khit aa amau kikupna agente kei kihel kikeuh lo hi.\nKipZa Nang leh Sandy bek in Conference deih acih se te zong alungkawina leh a mipihte tung aa thuman lohna kilangsak lua hi.\nKip Za Nang in kei nong do na uh-a conference ngen hi uteh cia, Mandalay pulpit tung aa a kitom mi tampi in za hi. Sandy in Conference pen Karen te hong do na hi cia agen mitampi\nin za hi. "Kawl peekkhat Karen peekkhat" ci iin Karen te a awt tawh kibang lel ding hi, acih mitampi in za hi.\nKhangno te aw gam leh minam in makai kisam hi. Na pilna uh gam leh minam leh pawlpi domna ding iin zang un.Degree laimai dimdim in ih suan hang iin ih pawlpi, ih gam ih minam in hong noptuampih kei leh alna neilo ci tawh kibang ding hi. Ahoih te puahto un. A susia lamah pang kei un. Nuntakna hun tom aa pilna zong zathun tom hi. Hong zang siam un.\nKei aa kipan a kuamah peuh in Mungno ih hawmthawhna pen, Conference makai teng gawi Union ulian te zintunna leh thu kikuppih pen ahih banah, Conference support church member te a hawlkhia union ulian leh mission makaite dotpi pen ahih man iin hih kha te Mungno khutlum penglo kha ding cin kingaihsun hi. Mungno in disfellowship ciang hih kei ni ci leh hih lo kha ding hi, cin kimuang lai hi.\nIndonasia aa makaite lungsim leh Kawlgam aate lungsim tawikhai maimai ding hilo hi. Amau Quaterly lesson pialo cih khawng,disfellowship hih ding khawng, mission san aa naupangte sangkah saklo cih khawng, amau union makaite lungsim tawh kigamla lua hi. Pawlpimi gampua kan zolo atam hang iin amau tangthu a za a thei kitam mahmah hi.\nTua gam aa union te mission makaite huaisiamna te hiah kizang mawk leh member te khat beek in mission taisan lo ding hi. Tun zong a taisan hilo iin uut lopi a nilkhiat hizaw hi.\nConference Movement hang\naa puapaihna a thuak Christ sungah naute aw, lau kei un. Tu-\nlaitak iin tagah bang nahih uh hang iin, nikhat ni ciang iin Myanmar Union SDA Mission sungah na kihelloh uh nalungdam ding uh hi. Nasuahtakna uh khahsuah kei un. Myanmar Mission pen mawhna tuihual sungah tum khin hi. Khathu om nawnlo hi. Sumpi tawh buai\nthapai lel ding uh hi. Gamdang pan aa acialte uh longal amau kamsungah gupnathu in vangletna nei nawn lo hi.


url: =10. A KIDAWNG PAH THUNGETNA NIHTE ~ MUC\nAdmin 11:51:00 PM Articles, MISSION NEWS\nGilbato pen biakinn ah kikhop ding nangawn a lunglut ngeivet lo khat hinapi bangthu hanga, Lai Siangtho sim ding hong lunglut vat mawk cih amah le amah nangawn ki thei zo lo hi. Ki nak hanthot lua mahmah ahih manin Brazil mi Ban maniza pa in, amahmah in Lai Siangtho hong\nsin ta hi. A laisim in lungmang sak hi. Mun khatkhat te in lunghiang sak hi. Hanciam takin a khiatna ngaihsun hi. Mi khatpeuh in vahilhcian leh ut hi.\nTua kum in December 31 ni pen Saturday tawh ki tuak hi. A zingciang January 1 pen Sunday ahi hi. Monday ni, nasep kipat ni in a sepna ngei ban pan in phone ki set hi. Ban ah a sumkhol te kipsak kikna in letmat thuh dingin ban makai pa in a sam ahi hi. Ban atun ciangin nidang a, a sep khawmpih pa khat director’ sabuai ah a tu mu-a, tuapa pen tapidaw khat ahih lam zong phawk vat hi. A letmat a thuh khit ciangin tua sabuai a tu pa, Alvaro kiangah a pai suak hi. “Alvaro aw, Lai Siangtho koi munah sin thei ding ka hiam?” ci-in a dot kawm in, “aih hang pastor khawng tawh ong meihset kei oh. Ong pianthak sak sawm vet kei o maw. Lai Siangtho a thei nuam limlim bek hi’ng ei” ci kawm saisai hi. Alvaro bel Adventist khat ahih lam Gilbato in thei lo hi. “Cabula ah Lai Siangtho sin thei mah ni cei” ci-in ama kikhopna Adventist pawlpi hilh hi. “Tua pek bel gamla sa lua ing, lampi zong lauhuai” Gilbato in ci hi. Alvaro in tawmvei sung ngaihsun leuleu a, “Ei! Pawlpi ahi lo, Lai Siangtho sinna bek ahi munkhat thei mah ing ei.” ci hi. A zingciang Tuesday ni in Alvaro in Gilbato pen mi tawmno bek a kituah khopna, munkhat ah paipih hi. Meltheih khat zong om lohna mun ah khat guak vapai pen Gilbato in nuam sa phamel lo ahih manin alawm Regina zawn hi. A zi a zot leh ngah lo ahih man hi.\nTu kuata misian sumpi nong khenkhiat te uh lakah khenkhat tawh, ka saap tawm uh inn-biakinn sangin a golzaw, a hoih zaw biakinn taktak khat lam ding hi ungh. Kumthak ni-a, a thungetna ‘Lai Siangtho theih nading leh pawlpi maan theih nading namnih pen Pasian in ni thum sungin a gen pah lian na pen Gilbato in lamdang sa mahmah hi. thudongh te in a dot ciangin Gilbato in, “Hih pawlpi ah ka tun theihna bel, kei zonzawh thu hi kei, Pasian’ itna mahmah in ong sap ban ah, pawlpi mite mahmah in ong it in, ong welcome ngiat man uh hi” ci-in dawng hi. Tua\nban ah, “hih pawlpi in mite’ lungsim launa, kideidanna cih te a kipan lungsim tuam neihna khempeuh a satkham pawlpi hi ci in ngaih sun ing. Kei mahmah zong hih leitung mite lak pan a tung ka hi hi. kei mah bang mi tampite ahi: siavuan khawng, ha siavuan khawng, sitni khawng a kipan biakinn cih zong a phawk kha man ngei khol lo mi tampi ka tuiphum uh hi. biakinn cih mel zong a theih loh hangin, khat vei a ki tuiphum khit teh biakinn pan in a pai khia nuam nawnlo phial mi tampi tak a om lai dingte kong welcome mahmah uh hi.” ci hi.


url: =Zomi Maban Khat Kibehlap ~ Hau Za Cin :: ZOMI DAILY\nposted on 30 April 2016 at 7:00 am Lomkholna: Article, Hauzacin\nZomi te bek leitungah a khangto nuam i sak leh na hi hetlo hi cih ka phawk kikkik hi. A khangto hanhan Zomi pen a khanluat ding a kihta mahmah tampi om hi cih zong ka phawk sansan hi. I muh ngeiloh i theih ngeiloh gamsunga singkungpi khat pen a khan ding kikham theilo a, a dep ding singkung nangawn kimulo hi. Ahi zongin na tel mahmah na huan sunga singkung khat pen na hahhah, na puahpuah laitak a dep ding khat hong om leh na hepkhiat, na hahsiang kul a, na hahzawh kei leh zong na dal, na nan kisam hi. Bawng in luh ding cih na theih gige na huan sunga Vaimim kung dawng hilhhelh pen a dalna ding huandai bawl kei lecin bawng in a ut hunhun in luh in a teh a kung pettan in teepmai dinga, na duh mahmah vaimimgau na ne kha kei ding hi.\nZomi a limci mahmaha a gah i lawh ding a khan hilhhelh laitak a susia nuam, a ne nuam, a pet nuam, a teepmai nuam a om leh a dal a hung ding, a cing a kem ding, a huandai bawl ding midang hilo in Zomi mah ahi hi. Minam a hihna ‘hikei’ ‘omkei’ a ci om leh a omlam a theisak ding Zomi mah ahi hi. Zawhthawh thu tawh hong nawk nuam a om leh zawhthawh thu sanga a khauhzaw thudik thumaan tawh din khiukheuna Zomi galvan hoih pen ahi hi. Hong nawk hong phu khat pen i kidal kul a, i kidal i kinang kei leh hong kinawpneh ding ahi hi. Thagum thatang leh zawhthawhthu pen khauh mahmah tawh kibang napi thudik, thuman mai ah tuikhal bangin tuimang pah lel a, meiam sunga samzang khiat bangin kangtum pah lel hi. Tua manin Zomi te dinmun a kipna dingin Zomi ihihna i gen tangtang ding, Zomi ihihna khempeuh i lah khiat tangtang ding a thupi mahmah ahi hi.\nZomi pen ganhing hilo a, singkung po khawm hilo in gua phung bang bek hilo a, ‘minam khat a piangsakpa in a piansak’ ahi hi. Tua zahtaklo a ut bang peuha hong ci zanzan a om leh thudik thuman i lah ding Zomi khempeuh mawhpuak ahi hi. Zinsuk zintohna, hawhna ciahna, lawm leh gual tawh kikholhna peuh ah zong i tenna gam minam kihilo a, Zomi te tua gam ah a teeng ihizaw hi cih pen i pulak tangtang ding, i gen hamtang ding ahi hi. Kikankan leng, kisutsut leng mihing khempeuh pen leitung minam tuamciat ah a kiom hi a, nahtang banga khil nei vive kihi hi. Nahtang zong luidung ah po thei, mualzang ah zong po thei, mun citeng ah a po theih mah bangin minam khempeuh zong gam leh lei tuamtuam ah a kiteeng kawikawi ahi hi.\nI hihna, identity, Zomi pen gencian pahpah lel in ‘kei tua gam pan hi ing’ ciin zom pahpah leng i sungtawngah suahtakna lianpi khat ompah hi. Tua hilo a i zai patluat ciang a kuullut kik ding baihlo a, i kigendan mite’n telsiam haksa sazaw uh hi. Tua manin, “Kei Zomi hi ing, tua gam, tua gam pan hong pai hi ing,” ci pahpah leng a vai veng pahpah lel hi.\nZawhthawh thu tawh Zomi te minamdang hong kisuaksak sawm hang pianglo ding hi. Moses a neu tung pan a minam hihna kiselcip in a kikhelsak sawm hangin a picin ciangin (a hun a tun ciangin) a minam hihna diktak mah kilang veve hi. Zomi khempeuh kithat ding hi cih thu om leh Zomi khempeuh a peng thei ding kuamah omlo hi. Zomi na kici na kici kei zong Zomi na hih nak leh hong kithat ding hilel hi. Zokam na pau a na pau kei zongin Zomi na hihna tawh hong kihawi tuan ding hilo hi. Zolai na siama na siam kei zongin Zomi na hihna in hong kaipuk veve ding hi. Na pua tham sangin na sisan in na minam hihna genzaw cihna hi. A tua veve pen, na sih ding veve pen na hihna mah dinpih a si hizaw lecin thupizaw bek hilo thupipenpen ahi hi. A hihna hilopi a kumpi sep sangin a mipihte tawh gentheihna a teelzaw hi cih makaipa Moses nuntakna ah imu hi!\nLeitung kiuli ah a kithehtangta Zomi te i tunna gam ciat ah Zomi hong kitheihna ding thupi masa kei, Zomi ihihna i kitel mahmah ding thupi masa pen zaw. Mite in hong thei mahmah masa takei leh ei leh ei Zomi ihihna kitel mahmah peuh leng damdam in mite in hong telsemsem ding uh hi. Nang leh nang na hihna na kitel kei leh lah na suah na khanna gam ah Zomi cih a kithang mahmah zongin Zomi pen kuamah in hong theihpihloh semsemta ding cihna hi. Tua ahih manin Zomi pen nang leh nang tungah kinga masa hi.\nZomi ihihna nangawn thudik thuman tawh hong kigup noplohna a om leh zong tua bang mun leh gamte ah thudik thuman mah a gualzawh hun om dinga, thudik thuman a kinialzawhloh lam a thei khempeuh in tua thu tel lua ding uh hi. Tua ahih manin patau kei ni, Lenmual dawna zing nisuak leitung bei dongin peelmawh ding a, Zomi te zawhthawh thu tawh kinekcipna kip denlo ding hi.\nTua ahih manin Zomi khempeuh aw, maban limci mahmah i nei lai a Zomi pen minam himah hang cih pen i omna ciat ah, i tenna gam ciat ah i pulak, mite i theihsak ding thuphamawh ahi hi. Tua dingin ei leh ei Zomi ihih i kitel mahmah masak ding i maban ciat ahi hi.\nPrevious: Coffee dawndawn te Skin Cancer natna ngahhak ci\nNext: Congratulations! Dr. Haulek Tawmging, Doctor of Nursing Practice


url: =Na lung a muang takpi hiam? ~ Zomi Quavadis :: ZOMI DAILY\nposted on 11 September 2014 at 6:47 pm Lomkholna: Article, Biakna, ZomiQuavadis\nLungmuang taka na omna pawlpi kua phuh hi ding hiam?\n1). Assyrian pawlpi sungah na om leh na omna pawlpi pen Catholic Church panin 431 AD hun in na pawpial khia hi. Hih pawlpi a pankhia Assyrian Bishops te pen Council of Ephesus in a nawlkhin mite ahi uh hi.\n2). Oriental Orthodox pawlpi sungah na om leh na pawlpi pen 451 AD in Eastern bishops te’n council of Chalcedon a nial man un Catholic Pawlpi pan in atai khiate a hi uh hi.\n3). Eastern Orthodox pawlpi sungah na om leh na pawlpi pen 1054 AD kum in Catholic Pawlpi panin a pawpial khiate ahi uh hi.\n4). Lutheran pawlpi na hihleh na pawlpi pen 1517 kum in Catholic Pawlpi panin a taikhia Martin Luther in na pan khia hi. Martin Luther pen Catholic sunga om Augustinain phungzi khat hi ngei hi. Protestantism a pankhia pa zong amah ahihi. “Gupna ngahna dingin Upna leh Laisiangtho bek kicing zo” cih Doctrine tawh kal asuan khia ahih banah Romans 3:18 sungah kammal “Alone” abehlap pa hi.\nJames 2:24 sunga kigelh “not by faith alone” cih thu a deih lohna hangin Laisiangthobu sung panin James laikhak a paikhia nuam pa zong Martin Luther mah ahihi. Catholic phungzi khat ahihna tawh khantawn zinei lo dinga kiciamna taisan in azi dingin Katharina von Bora akici Catholic nungaksiangtho khat a omna Nimbschen Cistercian Convent panin a lakhia pa ahihi.\n5). Anglican pawlpi sungah na om leh na pawlpi pen England kumpi King Henry VIII in 1534 kumin a na patkhiat ahihi. King Henry VII in a zi maak nop ciangin Poe in na phal lo hi. Tua thangpaai ahihman in Catholic panin taikhia a Anglican pawlpi phut pah hi.\n6). Calvinist pawlpi na hih leh na pawlpi pen John Calvin in 1555 AD kumin na phut hi. Calvinism upna in “Zeisu pen mikim aa dingin asi hi lo hi. Teltuam mi pawlkhat te aa ding bekin Zeisu si hi” cih thu ahihi. John Calvin in Gupkhiatna kitaan thei lo hi ci ngiat hi.\n7). Presbyterian pawlpi na hihleh na pawlpi pen John Knox in 1560 AD kumin U.S.A ah na phut hi.\n8). Baptist pawlpi na hihleh na pawlpi pen John Smyth in 1609 AD in na phut hi.\n9). Methodist pawlpi na hihleh na pawlpi pen Anglican pawlpi pan a taikhia John leh Charles Wesly in 1739 AD kum in na phut uh hi.\n10). Episcopalian pawlpi na hih leh na pawlpi pen Sam Seabury in 1789 AD kum in na phut hi. Hih pawlpi pen England gam a Anglican pawlpi bang mah hi in, Americante’ Anglican church hi zong kici thei hi. A suakta mahmah pawlpi khat ahihman in neih kibang kitenna (homosexual unions) zong nasia takin hanthawn in kipsak uh hi.\n11). The Church of Jesus Christ of Latter-day Saints (Mormons) pawlpi sunga om na hileh na pawlpi pen 1830 AD kumin Joseph Smith in na phuan khia hi. Amau upna in “Topa Zeisu pen leitung dang khat a teeng hi-in a sawtna ciang Pasian hong suak pan ahihi. Tua ahihman in mihing zong Pasian kisuak thei hi” cih thu hi. Joseph Smith in zi tampi neih ding hanthawn hi. Ama genna ah “Pasian suah theihna ding lampi pen zi tampi neihna ahihi” ci hi.\n12). Church of Christ pawlpi na hihleh na pawlpi pen Warren Stone leh Alexander Campbell in 1836 kumin na phuan uh hi. Hih pawlpi pen bang hangin Zeisu Christ Pawlpi kci thei ding hiam? Zeisu Christ pen Church of Christ pawlpi a kiphuh ma kum 1800 lai pek in singlamteh tungah sihna thuak in na thokik khin hi.\n13). Seventh Day Adventist pawlpi na hihleh na pawlpi pen numei khat Ellen G. White akici in 1844 AD kumin na phut hi. Ama muhna ah Pope pen Zeisu langpang pa “666” hi ci hi. Pope pen mangkam in “Vicar of Christ” hi in, Latin kam in hileh “Vicarious Fili dei” ahihi. Hih min pen Ellen G. White in Latin nambat tawh a gawm khop ciangin 666 cingsak hi. A lamdang mahmah khat ah “Vicarious Fili Dei” pen Latin kam tawh 666 cing zo lo hi.\nAhizong ama min Ellen G. White cihpen Latin nambat tawh gawmto lehang cingzaw sese hi. (Aci te tung tu!!) Thukhun thak laisiangthobu pen Latin tawh kigelh lo in Greek kam tawh kigelh hi. Greek kam tawh Thukhun thak a gelhte pen Latin kam in na pau lo uh a, Aramaic kam in na pau sese uh hi.\n14). Jehovah’s Witness pawlpi na hih leh na pawlpi pen Charles Taze Russel in 1874 AD kumin na phut hi. Amau upna ah Zeisu Christ pen Pasian hi lo hi. Zeisu Christ pen mihing sungah vantungmi Michael hong sunglut hizaw hi ci uh hi. Laisiangtho zong amau deihdan leh san theihdan bekin gelh khia uh hi.\n15). Penticostal pawlpi na hih leh na pawlpi pen Charles F. Parkham in 1901 AD kumin nap hut hi.\n16). Assemblies of God, United Church of Christ, Calvary Chapel, Piangthak pawlpi, leh pawlpi dang tuamtuamte na hihleh na pawlpi pen Protestant pastors te’n zandiak in ana phuhte vive hi.\n17). Catholic Pawlpi na hihleh na omna Pawlpi pen 33 AD kum pan hong kipan ahihi. Kum 2000 cing val khin ta mah leh tuni ciang dong kip takin ding lai hi. Cikmah hun in puuk ngei lo ding hi. Francis Lamthang (Zomi Quavadis)\nPrevious: Adoniriam Judson tangthu (Atom in)\nNext: Aizawl news (11 September 2014)


url: =Kawlpi ah Electric mei nibup (24 hours) ki zangthei tading :: ZOMI DAILY\nposted on 5 February 2016 at 5:03 pm Lomkholna: Kalaymyo, Myanmar, News, Sawltak, Zomi\nKawlpi (Kalaymyo) ah Electricity Department te’n 2016 February khabei akipan Electric mei nibup (24 hours) aki zangthei dingin hong hawmkhia ziahziah tading uh hi ci’n Khonumthung News te’n pulakkhia uhhi.\nTownship Level Engineer U Nyi Thun in agen khiatna ah hih Project pen Makui Region sung aom Gangaw khuapan meitha akibawl hi a, 2016 February beikuan in mansiangthei tading cihi. Hih Project mankhin leh Kawlpi dongah hih meitha pen ki zangtheiding ci’n genkhia hi.\nU Nyi Thun in Khonumthung News te kiangah agenna ah meitha pen tukha in aki ngahta hi a, hih Project honpawi pen February khasung 18, 19, 20 khatzawkzawk in kibawlding hi. Ani akician pen tungsiah pan ulian te’n avaihawm uh ahih manin, ka theician naikei ci’n genkhia hi.\nTulaitak Kawlpi khuasung ah Electric meitha piakna datkhau tepen Concrete Poles tawh aki laihsan laitak ci a, tuateng mansiang khinleh Meter Box zong khuasung mite tungah hongki hawmkhiading cihi.\nAnalog Meter Box khatciang in Kyat 65000 ci a, Digital Meter Box te ahihleh Kyat 90000 in kumpi in zuakding cihzong kiza hi.\nU Nyi Thun in agenbehna ah hih National Electric Power Supply Project pan meitha pen Kawlpi khuasung pan tainih nuaisiah aki gamlatna khua 23 ciangciang inzong ngahtheiding cihi. Tuaban ah tainih val aki gamlatna khua 13 te ahzong ki piading cihthu Khonumthung News pan kiza hi.\nKawlpi pen nidang pekpek in Electric meitha hoihtading aki ciden hi a, tunidong mah kibang zawdeuh denlai hi. Tutung zong Gangaw lampan ciseisai leuleu uh a, ataktak ahidiam cihnop huai simsim hi.\nBunglung khua paninzong Dam Project golpi khat kinei a, meitha aki ngahding lam etet kawmkal in meitha hongpia lozaw in, tuitha hongpiazaw hileh kilawm hi. (Kawlpi kuamsung tuikhansung in hih Bunglung Dam Project hangin mipi te ki patau tuam mahmah hi). ZD Sawltak #zomidaily\nPrevious: Thumaan in a langlek sitset\nNext: Nu leh Pa’ kiangpan Laikhak – 3\nKhangluite’ kidemna ~ H. Gin En Cin


url: =Post by Markus » Tue 14. Jan 2014, 23:16\nPost by Markus » Sat 18. Jan 2014, 11:50\nPost by Markus » Thu 23. Jan 2014, 22:59\nPost by Markus » Thu 30. Jan 2014, 19:50\nPost by Markus » Mon 3. Feb 2014, 19:00


url: =political leh social - Zomi Community Network - Your Network\npolitical leh social\nPosted by mannuam on October 6, 2010 at 10:20pm in General Forum\nka zo mi pih te aw tua a kong ki kup pih nop thu in ei pen mi heh pih dan leh ci mawh gen thei te hun dan i siam mah mah hi .lai tan a nei pawl khat te lah pawl pi sung ah a hi zong in ki pawl khop na ah a hi zong in ki zap thei lo.\nGen teh na bang kong bang sang kah lai ka hi ciang vua idea hoih hong pia thei ding kua mah om lo. I lai tan te sang mah mah thei na pin in thu thuk pi( thu ngaih sut na lai gil ki nei nai kei sa ing no ee bang ci ngaih sut.)Tua hang teng mah aa zong zo mi te ki pawl khop na khat nei leng a lai tan nei teng mah tuam pai pian ci ding i hi hiam tuam pai nuam deuh pian se.political tawh ki sai lah uk mel lo social lam cileng lah tham nem zo kan lai.Kong dan in hi leh i ki pum khat a, i ki thu thuak thei baih thei tam a man leng in.??\nPermalink Reply by Cingbawi on October 7, 2010 at 3:12am\nSocial icih ciang in nidang lai dan a cimphawng, hatah (joke) bek bawl a hun mawk bei cih ahih loh lam leh, politics icih ciang Kawlgam piteknu bek i muh loh ding zong thupi in um ingh. Tua ciang Kawlgam sung politics leh gamdang, gentehna in US te politics kibanglo ding hi. Politics icih Party icihna zong hilo ahih lam defination kician tek in i khensiam ding akisam ding in um ingh.\nTua hi leh bel Social, Society pen a diakdiak in UN te in a thupit ngaihsut mahmah khat hi ven maw.\nSocial lam mah a thupi zaw diam ci veng aw.\nPermalink Reply by Tg. GT on October 7, 2010 at 8:41am\nA dotna tawm khat aki tel zaw deuh in hong gelh lai ve. Lungdam.


url: =Malaysia SEA Games pawihunsung Security mi 7000 in mawhpuak lading :: ZOMI DAILY\nMalaysia SEA Games pawihunsung Security mi 7000 in mawhpuak lading\nposted on 15 August 2017 at 2:37 pm Lomkholna: Malaysia, News, Sawltak, World\nMalaysia gamsung muntuamtuam ah kumpi thunei te’n migilo angongtatsawm Terrorist te aomding patau mahmah uh ahih manin, Operation bawlkawikawi uh a, gamdangmi tampipi mankhia ziahziah uhhi. Tu’n asawtlo mai Saturday ni akipan SEA Games kipantading hisawnsawn ahih manin Security pen khauhsemsem sakding uhhi.\nSecurity Offences Act (Special Measures) 2012 (Sosma) thukhun tawh akituaklo, thukhun apalsat gamdangmi 5 zong Bukit Aman’s Counter Terrorism Division te makaihna tawh kimankhia cihi. Tualak ah Pakistan gammi 3 kihel cihzong kiza hi.\nMalaysia SEA Games hunsung in mipi te bitna, lungmuanna aomtheih nadingin Police leh Enforcement Agencies tuamtuam panin mi 7000 te’n Public Safety mawhpuak lading uh cih theStar te’n pulakkhia uhhi.\nCity Police Chief in agenkhiatna ah SEA Games kimawlna Sports Venues leh Accommodation Areas tengah August 19 ni akipan ni 12 sung Security limtak in kikoihding cihi.\nPolice Force te’nzong abeisa May khasung akipan SEA Games sungteng buaina apianleh bangci sepding cih ki sinkholhna Security Drill zong 5 veibang aneikhin uh ahihi.\nTuaban ah khuasung mawtaw vakte Traffic Flow zong adiakdiak in SEA Games pawikibawlna muntawh akinai 20 Event Venues leh Hotel 12 geiteng ah City Traffic Police te’n ngakcipdending uhhi.\nSEA Games ah akimawlding Athletes te ahi zongin, amakai Games Officials te ahi zongin kimawlding in akuanlam ahi zongin, aciahlam ahi zongin Police Escort bawlsak in, palik te’n kemcing dending uhhi. Tua ahih manin khuasungmi Public te’nzong kimawlna mun 20 geiteng ah mawtaw Traffic a awkciploh nading ahi zongin, Security Reasons hangtawh ahi zongin mawtaw mawkkoih khaklohding kidawm un ci’n zaksakna neikhin uhhi.\nSEA Games akimawl te zintunna Hotel 12 aomna lamzikpi te ahi Jalan Ampang, Jalan Tun Razak, Jalan Sultan Ismail, Jalan Bukit Bintang, Jalan Imbi, Jalan Raja Chulan, Jalan Pinang, MEX Highway, Kuala Lumpur-Seremban Highway, Federal Highway cih lamzikpi te ahzong suntawh zantawh Security nasiatak in kikoih khinta hi.\nRelated: Malaysia gamsung ah SEA Games atunma in Security Drill 5 vei kibawlding\nRoad Transport Department (JPJ) pan inzong Staff Member 1200 te SEA Games hunsung in Special Duty kisemsakding cih kiza hi.\nTua hi a, tulaitak khuasung ah kumpi thunei, Police cihte tammahmah a, adiakdiak in UN Card neilo te kidopding thupi khading hi. Sawltak #zomidaily\nPrevious: ZYA News: Delhi pan hongnusia Pa Dopi vaidawnna\nNext: Palik khatin atanu Motorcycle tawh sangkha in apaipih laitak kikaplum\nKal Khat Khit Kal Khat ~ Hau Za Cin\nSinglamteh tunga Jesus thugen ~ Pau Tun Thang\nZomi sungah akum tampen kua ahitam?\nMat le hen na tuak ciang\nA 7 veina ZOSIAM Gospel nasepna lawhcing mahmah\nKammal kilawm pawlkhat (azom 04 Apr 2016)\nNumei kum 18 aphakhin khatin ama numei sianthona “Virginity” zuaksawm\nKoi uang zaw ~ Evan. Suangh Dal\nChina panin Malaysia gamsung akipuak ngabung sungah lungno kihel\nZozum (Zomi White House), Yangon


url: =Dahpihna: Cin Lian Muang :: ZOMI DAILY\nDahpihna: Cin Lian Muang\nposted on 12 September 2015 at 7:43 am Lomkholna: Dahpihna, News, ZIUSA, Zomi\nDate: August 11,2015\nUSA gam sung Texas gamke Dumas khua-a teng Pa Khan Lian Khup (Naulak beh) leh Nu Niang Hau Lun (Hatzaw)te sung pan a piang Cin Lian Muang in August kha 08,2015 ( Tuesday) ni Pneumonia natna tawh Dallas, TX zato pan in hong nusiatna hangin Zomi Innkuan USA in dahpihna kong pulak uhhi. Cin Lian Muang pen August kha 31,2015 ni in suak a, leitungah nipi kalkhat tang bek mah hong nuntak pih a hihi.\nPneumonia natna hangin Dumas, TX a zato pan siavuan te’n a damna ding deihsakna tawh zato lianzaw Dallas, TX khuapi zato a naihsak uh a hih hangin Pasian in a ma gelna omsa bangin a nuntakna hong lak kik sak a hihi.\nCin Lian Muang i luanghawm pen Dallas,TX a om zato te’n a nu le pa tenna Dumas, TX ah August 10,2015 ( Thursday) ni in puak kik uhhi. Hantanna tawh kisai in August 12,2015\n(Saturday) zingsang lam 11:00am in a kivuina ding hanmual ah hun bawlna kinei ding hi.\nI it mahmah tano in leitungah nuntakna hun tomno sungbek hong nuntak pih in a hong bawlpa Pasian kiangah hong paisan na hangin leitung ci le sa tawh a om lai, a pianna nu leh pa, sanggam, u leh nau, innsung dongta khempeuh tawh a kibangin Zomi Innkuan USA in kidah pih mahmah hi.\nHeh nem siampa Khasiangtho in a nungta lai, a dah a kap khempeuh tungah nakpi takin hehnepna hong pia ta hen!!\nPrevious: Tulaai Leitung Thuthang Tuamtuam Updates September 11, 2015\nNext: ZAM Thupuak :: 13 September 2015\nKhitui Nam Nih Tawh Na Ciah Ing ~ Hau Za Cin\nUS gamsung ah June khasung in nasep 222,000 Jobs kibehlap


url: =By Noromaniac 14. November 2019 30. November 2019 ...mit Anleitung, Noro Kagayaki, Noro Taiyo\t2\nBy Noromaniac 31. August 2019 30. November 2019 ...mit Anleitung, Noro Kagayaki, Noro Taiyo\t10


url: =Singapore, Golden Mile Complex ah pasal khat atuancil gawppa kimanta :: ZOMI DAILY\nposted on 15 October 2017 at 8:44 pm Lomkholna: News, Sawltak, Singapore, World\nSingapore gamsung ah pasal khatin adang pasalkhat akhe tawh tuatcihtak in atuatlaitak Video pen Social Media ah ki khahkhia hi. Tua Video pen Singapore, Golden Mile Complex ah abeisa October 11 ni in thupiang kici hi.\nVideo sungah puankangsilh pasal khatin mi tampi muhtangmah in adang atuksa pasalkhat tuatcihtak in tuanngekngek hi. Atuk khinsa pasalpa zong laumahmah in, amaitang humcip bikbek hi.\nAgeinai ah akhensawm ahidiam pasalkhatin anehphei cianginzong tua puankangsilh pasalpa’n natumpheivat sawnsawn hi.\nHih buaina pen Beach Road aom Golden Mile Complex ah zingsang 3am hunpawl in thupiang kici a, Singapore Police tezong ki zasakpah cihi.\nTuatcipgawp athuakpa pen kum 25 aphakhin khat hi a, Tan Tock Seng Hospital ah zatui kibawlding in kipuak hi.\nHih thubuai Incident tawh kisai in Police te’nzong atuangawppa zongpah uh a, zanni in ki mankhia khinta cih Asiaone pan kiza hi. Tua atuangawppa pen kum 27 aphakhin khat ci a, tulaitak Singapore Police te’n hoihtak akancian laitak ahihi.\nVideo: Man who repeatedly kicked and stomped on guy at Golden Mile Complex\nHih Video aki khahkhiatna Facebook nuai ah Comment tampitak kipiakhin a, hihbang in agitloh gamtatpa pen kimawhsak mahmah hi. Alu panin tuansuk gawpmawk ahih manin, hihpen athahlupsawm himawk hi, mithat Case tawh thu kibawl hen kici hi.\nHihpa gamtatna pen Public mipi tampitak in amuhding in ki khahkhiakhin a, tu’n tuabang in agitloh gamtatpa pen kimankhin ahih manin, athuakkik dingzong baihlo khading hi.\nSingapore, Peninsula Plaza ah akitawnggawp Myanmar gammi 7 tezong kumkhattek thongkiading in thu kipia ahih manin, hihpa zong atawmpen kumkhat peuhmah thong kiatlawh khatheiding hi. Sawltak #zomidaily\nPrevious: AirAsia neipa Tony Fernandes in zi nei, Korea nungakno khattawh kiteeng\nNext: Japan, Hokkaido ah khuasung Bus te ahawl omlo in zatsawmta\nTedim News (19 Mar 2016)


url: =Tuimei (Hydro Electricity) « Nikonghong\nHome » Pilna » Tuimei (Hydro Electricity)\nTuimei (Hydro Electricity)\nHydroelectricity ci kammal sia, tui tha pan in electric laakna a cina hi. Electric power ngana dang te bang hi ngawl in hydroelectricity sia kiim le paam, hui niin sak ngawl aa, khuahun susia ngawl tana tu hun ciang in electric nga theina bulpi tam mama sungpan a popular kik bel khat hi. 2006 kum sung leitungbup electricity a kizangh buppi ii 20% sia hydroeclectric pan hi ci in Wikipedia sung ah ki ciamte hi.\nTui tha sia taanglai tawng palekpan in mihingte in na zangh thei uh hi. Tui tha taw an ngoaina/suumh te na vawt thei uh hi. Hydroelectric masa phit belh sia, England ngam Northumberland kicina munh ah 1878 kum in ki vawt hi. American te in 1881 kum in Niagara fall pan hydro power taw mei laakna vawt hi. 1886 kum a thet hun ciang in, US le Canada ngam ah hydro taw mei vawtna munh 45 om zo aa, 1889 kum ciang US ngam sung babek ah 200 vaal om zo hi.\nKum zalom 20 (20th century) ki pat sawng in US ngam sung ah hydro mei laakna tam mama ki vawt aa, 1920 kum lai in US ngambup ii mei zakna zakhen 40 (40%) sia hydro pan hi. 1936 kum ah Hoover Dam ki vawt aa, mei 1,345 Mega Watt nga thei ahikom leitung ah hydro power lian bel in kiciamte hikale, 1942 kum ciang in Grand Coulee Dam hong man laleao aa, mei 6,809 Mega Watt suak sak ahikom Hoover dam sang hong lian zaw hi. Brazil le Paraguay te in 1984 kum ciang in mega watt 14,000 a suak hydro power station khat vawt laleao hi. Tu laitak leitung ah hydro power station a lian belh sia Sen ngam ah om aa, 2008 kum ah mei piak pan hi. Three Gorges Dam ki ci aa, Mega Watt 22,500 pia thei hi. Norway, Congo, Paraguay le Brazil ngam te ah a mei zakza bup ii 85% sia hydro power pan hi.\nA phatna le a phatngawlna tatuam\nHydro power ii a phat belhna khat sea, man ol (power source dangte taw tena ) bel hi. Tua ngawl a phatna khat sea, kiim le paam hui niin sak ngawl hi. Ciang in, hydro vawt natu tui ki cim in tuili lian mama hong piang aa, tua tuili pan in ankung ciina tu (agriculture) in ki zangh thei bek domh ngawl, tourist attraction zong hi aa, water sports zong ki vawt thei suak hi. Mun tam mama te ah namthuam (flood) zong control zo hi.\nA phatna a om bangma a phatngawlna zong om vave hi. Tuili lian mama hong piang ahikom, lo mun, dui mun, lei mun tam mama sia tui nuai theng aa, biologically in naa tamma lal sak hi. Salmon Spawn le ngasa pawl khat te bang sia, a keo zawk ciang a hon in ngun dung zui suk in tuipi ah ki khiin (migrate) suk aa, hydro set sungah tum suk tha in a tul a tul in mong (thi) tawntung hi.\nHydro Power a zangh bel ngam teng sia a nuai abang hi.\nElectric a zak bup ii zakhen%\nTuimei a zangh bel ngam 10 (2009) Wikipedia pan\nEi zong Sizang sung ih hydro vawt nop sia banghun bang ciang ih ki pan thei tatak ka tawm maw. Topa in Sizang hydro atu a ngim, a thin bot khat sim khat sim tung ah a thak in tha hong pia ta hen. God bless Sizang hydro project.\nDei sakna taw…………\nTuimei = hydro electric (ေရအားလွ်ပ္စစ္)\nsuumh = ေျပာင္းဖူး၊ ဆန္စသည္တို႔ကို ေထာင္းရန္ ေမာင္း\nzakhen =parcentage %\nnamthuam = flood ေရႀကီးျခင္း\nBy thawngno in Pilna on May 24, 2011 .\n← Mihing hausate hanciam dan nam 5\tSizang Lai Thiangtho Bu (Holy Bible) Hong pianna thu Atom →\nKap Pu says:\nSizang sung Hydro nga thei natu sia 1989 kum khawng khatvei Ngatan lui pan kipawl a, kum 5 project suai tu ki son ngei kasap, a koisung teng ah bo ziam he bong. Tua zawk ciang Sizang sung muanbel suan bel teng in Sizang bup atu sia sumle pai hamsat na tatuam taw hi vak, eima pianna khua tek atu hong ki vaihawm ciang Ngatan project sia a ki koi cip hi vak. Tu zong Project om tato lai ahihang Sizang bup atu hi tuan ngawl lai ci leang Topa Jesu hong tuak suk masa zaw thong bana him maw?? Thaang sung sang teng bup sia Ngatan luitui zangh ih, vawt khawm thei leang, a tui sia hawmthak om ngawl tu ve.


url: =Laithiangtho Dokna Jeremiah 47-48 ~ Thu Tatuam (Siyin News)\nLaithiangtho Dokna Jeremiah 47-48\nFriday, May 15, 2015 Laithiangtho Dokna No comments\n1 Egypt in Gaza a sim ma TOPA na akua paupui ziam?\n2 Koisungah tuikhang sia nguntui pawm bang hi tu ziam?\n3 Tuikhang sia in leitung mihingte ___ tu hi.\nb. kisikkik na\n4 Pate in tate banghang leet nawn ngawl tu ziam?\na. Thinkiam lei\nb. Tate kicingzo\n5. Tyre le Sidonte in Philitia husawm ahihang ___ tu hi.\na. hu nuam ngawl kik\nb. ki khaktan\n6 ___ suksiat tu hun ciang TOPA tawlnga nuam ngawl tu hi.\n7. TOPA in ___ ngam khua khat beak zong khet sawm ngawl hi.\n8. ___ mite zu taw te ngat hi.\n9. Kuate in ngalsim thiam kici ziam?\n10. TOPA na akuate zukham sak vun ci ziam?\n11. Kuate kiphasak lei lalawm ziam?\n12. Pathian ii daan tawk in mailamsangah nuam asa kik tute sia kuate ziam?\nPhilistia taw kisai TOPA ii Thupuak\n1Egypt kumpipa in Gaza khua a sim ma in Philistia mite taw kisai in TOPA in keima tungah thu hong son hi. * 2Ama in:\n“En in! Sak sangah tui khang a,\nnguntui pawm bangin luang tu hi.\nTua tuite in leitung le a tungah om na theampo,\nkhuapite le a sungah a teang mihingte khuum tu hi.\nMihingte in hu ngenin au tu uh a;\nlei tungah om misim in nasia takin kap tu hi.\n3Amate in, siphu khuasii ngingte,\nleangmui pei a kingoai ngingte za tu uh hi.\nPate in a khut uh a pangh ah kaai niingniang tu a,\na tate uh en kik tu in hong heak kik ngawl tu uh hi.\n4Philistia suksiat tu hun,\nTyre le Sidonte kung pan a,\nhuna a nga sunte theampo khatan tu hun hong theng zo hi.\nKeima, TOPA in Crete tuikulh pan a hong pai\nPhilistiate theampo ka susia tu hi.\n5Gaza mite tungah heena khuangaina lian theng zo a,\nAshkelon ii mite dai dide in om uh hi.\nPhilistia mi a om laiteng bang tan vei kap tu uh ziam?\n6‘TOPA ii Namsau awng!\nBangtan vei vaat lai tu ni ziam?\nNa paai sungah cia kik in a,\ntua munah om in a tawlnga in!’ ci in na au uh hi.\n7Ahihang a sep tu nasep ka piak sa ahiciang,\nbangbangin tawlnga thei tu ziam?\nAshkelon le tuipi hui ah a teang\nmihingte sim tu in ka sawl zo hi,” ci hi.\nMoab Ngam Kisuksiatna\n1Vaanglianbelpa TOPA in Moab ngam taw kisai hi bangin ci hi:\n“Nebo khua mite hesuak vun–\na khua ki susia hi!\nKiriathaim khua kila zo a,\na kulh kipheltham zo hi, a mite maizum in kikoi zo hi.\n2Moab ngam ii minthanna bo zo hi.\nNgalte in Heshbon la zo a,\nMoab minamte suksiat tu sawm uh hi.\nMadmen khua kithim sak tu a,\nngalkapte in tuancil tu uh hi.\n3Horonaim mite in,\n‘Molngolna! Kilal sakna!’ ci in au uh hi.\n4“Moab sia kilalcip sak zo hi;\npatangte kaana aw ngai vun.\n5Luhith mual kaatona lam tawntung ah\namate ii kaana awte,\nHoronaim khuapi paisukna lampi ah\nngimin khamin a kaana awte ngai vun.\n6‘Manlang vun, na suatak natu uh in tai vun!\nSenneal ngam a om ngam laate bangin tai vun!’ amate in ci uh hi.\n7“Moab awng, na thatang le na hauna na suang hi,\nahihang tu in nang ngangawn hong kizo tu a;\nna pathian Chemosh sia a uliante le\na thiampite taw saltang khawm tu uh hi.\n8Khua khat beak zongh kisiatna pan suakta ngawl tu a;\nmualkuam le zaangtamte ngeal ki siacip sak tu hi.\n9Moab atu in khansuang khat phut vun;\nhai ngawlin kisia tu hi.\nA khuapite kisia tu a,\ntua sungah kuama teang kik nawn ngawl tu hi,” ci hi. ( 10 A thin theampo taw TOPA ii na a seam ngawl pa sia haamsiat vun! Mihing a vaat ngawl, a that ngawl pa haamsiat vun!)\nMoab Khuapite Kisusia\n11TOPA in, “Moab sia thin muangin om tawntung a, ngamdang ah sal kitang sak ngei ngawl hi. Ama sia beal khat pan beal khat sungah a kilaih kakoai ngei ngawl zu taw kibang hi. A limna lal ngei ngawlin lim tawntung hi. *\n12“Tua ahiciang tu in zu buak bang a Moab mite a bua mang tu in mihingte ka pai sak hun hong theng tu hi. Amate in a sapit beal hawm sak tu a, tua zawkciang sutham tu uh hi. 13Taciang Israel mite, a muan uh Bethel pathian in a mai uh a zum sak bangma in Moab mite sia, Chemosh a pathian in a mai uh zum sak tu uh hi.\n14“Moab mite awng, banghangin ngalhangte ka hi uh a,\nngalsim thiam ngalkapte ka hi uh kici nu ziam?\n15Moab le a khuapite kisia sak zo a;\na tangval phabelte kithatlum zo hi.\nKeima in kumpipa, Vaanglianbelpa TOPA ka hi a,\nkeima in ka ci zo hi.\n16Moab ngam ii ngim thuak tu nai zo a,\na siat natu hong theng pal tu hi.\n17A kiim ah a teangte le a minthanna a he mihingte theampo awng,\nMoab ngam atu in kap vun.\n‘A minthanna le a vaangletna om nawn ngawl a,\na nasia mama a ngam ukna vaang bo zo hi,’ ci vun.\n18Dibon khua ah a teangte awng,\nminpha a na omna uh panin\nhong tuaksuk ta vun a leivui sungah hong to tavun.\nMoab a sia sak tu pa hi sungah om a, a kulhte siacip in nusia zo hi.\n19Aroer khua ah a teang note awng,\nlamhui ah dingin ngak vun;\na taikeak mihingte tungah bang thu piang ziam ci sia dongh vun.\n20‘Moab puk zo hi, Moab atu in kap vun; maizumna thuak hi.\nMoab ngam kisiatna thu sia\nArnon ngun dungah son tavun!’ ci in amate in zo tu hi.\n21-23“Mual zaangtam tungah a om khuapite ahi Holon, Jahzah, Mephath, Dibon, Nebo, Beth Diblathaim, Kiriathaim, Bethgamul, Bethmeon te tungah thukhenna theng zo hi. 24Kerioth le Bozrah ahi uh hi. A khuala le a nai a om Moab ngam khuapite theampo ii tungah thukhenna theng zo hi. 25Moab ii thahatna kisutham zo a; a vaangletna kisia sak zo hi. Keima, TOPA in ka ci zo hi,” ci hi.\nMoab Mite Kiniamkhiak sak tu\n26TOPA in, “Moab zukham sak vun, banghangziam cile ama in kei hong langpan hi. Moab sia ama luak sungah leiliik tu a midangte nui tu uh hi. 27Moab awng, Israel mite na nunau sia phawk in. Mihing suamte pawl taw a kiman khawm bangin amate na vawt uh hi. 28“Moab ngamah a teang no mihingte awng, na khua uh nusia vun! Pai in liangpangh ah teang vun! Liangpangh ah bu a vawt vakhu sia taw kibang tavun. 29Moab mite kiphasak mama hi! A mite kiphatsakna, a kisak theina, a kilet sakna, a kivawt tawmna le amate le amate thupi a kisakna thute ka za zo hi. 30Keima, TOPA in amate ii a kihi sakna thu ka he hi. Amate ii kiphatsakna sia bangma penh zo ngawl a, a vawtnate sia ngei kho ngawl tu hi. 31Tua ahikom Moab ngamsung a om misim atu le Kir Heres mite atu in ka kap tu hi. 32Jazer mite atu sangin Sibmah mite atu in ka kaana nasia zaw tu hi. Sibmah khuapi awng, nangma in a baakte Tuipi Thi kantan a, Jazer ciang dong a zaam sapitngui khat taw na kibang hi. Ahihang tu in na khuakhal ante le na sapit ngate kisusia zo hi. 33Lungdamna le thin nopna sia Moab ngam leiphana panin kila zo hi. Sapit tui ngoaina panin sapit tui ka luan ka tawp sak hi; zu vawt a lungdam in a au tu kuama om ngawl hi. 34“Heshbon mite le Elealeh mite kap uh a a kaana aw sia Jahaz ciang dongin kiza thei hi; Tua kaana aw sia Zoar khua mite in za thei uh a Horonaim le Eglath Shelishiyah khuate dongin kiza hi. Nimrim lui ngangawn kang zo hi. 35Moab mite sia a biakna mun uh ah meihal biakpiaknate le a pathiante tungah a biakpiaknate a piak ngawl natu in ka khaam tu hi. Keima, TOPA in ka ci zo hi. 36“Tua ahikom mithi vuina pumpa a tum khat bangin Moab atu le Kir Heres mite atu in ka kap hi; banghangziam cile a neisa theampo a bo siat hang ahi hi. 37Amate a vekpi a sam le a khamulte meet uh hi. Amate a vekpi in a khut kuikeak uh a, misim in khau-ip puan silh hi. 38Moab ngamsung innkhum theampo le khuasung kikhopna theampo ah mithi kaana ngawl bangma dang om ngawl hi, banghangziam cile kuama dei ngawl tuibeal khat bangin Moab ka sutham zo hi. 39Moab ngam kitamtham zo hi! Kap vun! Moab kimaizum sak zo hi. Moab kisiacip zo a, a kiim a paam minamte theampo in nuisan uh hi. Keima, TOPA in ka ci zo hi,” ci hi.\nMoab atu Suatakna Om ngawl\n40A tha a phal muvanlai khat bangin ngam khat in Moab ngam tungah hong suktun tu hi ci in TOPA in kamciam zo hi, 41taciang a khuapite le a kulhte kila tu hi. Tua ni in Moab ii ngalkapte sia numei nausuak tu a, a patau bangin patau tu uh hi. 42Moab sia kisusia tu a, minam khat suak zo nawn ngawl tu hi, banghangziam cile ama in kei hong langpan hang ahi hi. 43A lauhuai, dum le thaangte in Moab mite ngak nginge hi. TOPA in ci zo hi. 44A lauhuai na pan taiku tu a hanciam papo dum sungah taak tu uh a, dumsung panin a kaato papo thaang sungah kiman tu uh hi. Banghangziam cile Moab mite lalthap natu in TOPA in hun ciangtan zo hi. 45Hu tu a nei ngawl ngaltaite in Sihon kumpipa ii khatvei a uk ngeina khuapi ahi Heshbon khua sungah bel natu zong tu in hanciam uh hi, ahihang tua khua sia mei in kaangtum hi. Ngalsim a kin Moab mihingte ii ngam le mualsaangte sia mei in kaangtham zo hi. 46Moab mihingte hesuak vun! Chemosh pathian a bia mite kisusia zo a, a tapate le a tanute thongtaak tu in ki paipui zo hi.\n47Ahihang mailam sangah TOPA in Moab sia nuamsa sak kik tu hi. Hite theampo sia Moab tungah a piang tu thu TOPA ii son sa ahi hi. *


url: =Gamlak Vakna 22 | Siantongluan.net\nGamlak Vakna 22\nGamlak Vakna 22 |\nTua ciangin Israel mite dingkhia uh a, Jerikho gei Jordan galkhat Moab gam zanglei-ah giahphual a sat uh hi.\nIsrael-te in Amor mite tungah a bawlna khempeuh Zippor tapa Balak in mu hi.\nAmaute tam mahmah uh ahih manin Moab mite in tua mite kihta uh a, Israel mite kihtakna hangin Moab mite linggawp uh hi.\nMoab mite in Midian upate kiangah, "Bawngtal in gamlak lopate a liah bangin hih mite in i kiima om mi khempeuh liaktum mang ding hi," a ci hi. Tua ahih ciangin Zippor tapa Balak, tua hun laitaka Moab kumpipa in\nAmaw mite gam Gun gei Pethor-ah a om Beor tapa Balaam kiangah kamtaite sawlin, "En in, Egypt panin mihon khat hong paikhia hi. Amaute, lei maitang teng dim khin uh a, keima galkhatah amaute om uh hi.\nTu-in hong pai in la, amaute hat lua uh ahih manin hih mite hong samsiatsak in. Tua hi leh amaute zo-in hih gam panin ka hawlkhiazo khading hi. Bang hang hiam cih leh thupha na piak mi in thupha ngahin, na samsiat mi in siatna a ngahna ka thei hi," cisak hi.\nTua ahih ciangin Moab upate leh Midian upate aisaanna man ding tawh kuankhia-in Balaam kiangah pai uh a, Balak thu ama kiangah sung uh hi.\nBalaam in amaute kiangah, "Tuzan hih lai-ah giak phot un. Topa in kei tungah hong gen bangin note tungah kong genkik ding hi," a ci hi. Tua ahih ciangin Moab uliante Balaam tawh a om uh hi.\nBalaam kiangah Pasian hong pai-in, "Nang tawh a om hih mite kua ahi hiam?" a ci hi.\nBalaam in Pasian kiangah, "Zippor tapa Balak, Moab kumpipa in kei kiangah mi hong sawlin,\nEn in, Egypt panin mihon khat hong paikhia a, lei maitang teng dim uh hi. Tu-in hong pai in la, amaute hong samsiatsak in. Tua hi leh amaute do-in ka hawlkhiazo khading hi, hong ci hi," ci-in a gen hi.\nPasian in Balaam kiangah, "Amaute na zui kei ding hi. Tua mite thupha a kipia ahih manin na samsia kei ding hi," a ci hi.\nTua ahih ciangin zingsangin Balaam tho-in Balak uliante kiangah, "Na gam uhah ciah un; bang hang hiam cih leh Topa in note kong zuih ding hong phallo hi," a ci hi.\nTua ahih ciangin Moab uliante dingin Balak kiangah ciah uh a, "Balaam in kote hong zui nuamlo hi," a ci uh hi.\nTua ciangin Balak in amaute sangin a tamzaw leh a zahtakhuai zaw uliante khatvei sawlkik hi.\nAmaute zong Balaam kiangah pai-in ama kiangah, "Zippor tapa Balak in hih bangin ci hi: Kei kiangah nong paina ding bangmah kikol-awksak kei in;\nbang hang hiam cih leh minphatna lianpi nang kong pia ding a, kei tunga nong gen peuhpeuh ka hih ding hi. Hong pai in la, hih mite hong samsiatsak in, ci hi," ci-in a gen uh hi.\nAhih hangin Balaam in Balak nasemte kiangah, "Balak in kham leh ngun tawh a kidim ama inn hong pia ding hita leh zong, Topa ka Pasian thupiakna banah a tamzaw hita leh a tawmzaw hita leh bangmah ka hih thei kei hi.\nTu-in kong thum hi; Topa in kei tungah bang hong ci lai ding hiam cih ka theihna dingin tuzan zong hih lai-ah giak phot un," ci-in a dawng hi.\nTua zanin Balaam kiangah Pasian hong pai-in, "Nangmah a sam dingin mite hong pai ahih leh, tho in la amaute zui in. Ahih hangin nang kong sawl teng bek na hih ding hi," a ci hi.\nTua ahih ciangin zingsangin Balaam tho-in a la tutphah vawhin Moab uliante a zui hi.\nAhih hangin amah pai ahih manin Pasian heh a, amah a khaktan dingin Topa vantung mi in lampi-ah na pang hi. Tu-in a la tungah amah tuang a, a nasemte nih in zong a zui uh hi.\nTopa vantung mi in a khutsungah namsau dawhsa tawi-in lampi-ah a ding, a la in mu ahih manin lampi panin pialin gamlakah a pai hi. Balaam in lampi-ah a paikikna dingin a la a sat hi.\nTua ciangin leenggui lo kikal, a pang tuakah phung a omna lam kawcikah vantung mi na ding leuleu hi.\nLa in Topa vantung mi a muh ciangin phung phu a, phungah Balaam khe nengcip ahih ciangin amah in a la sat kik hi.\nTua ciangin Topa vantung mi na ma pai-in, taklamah ahi a, veilamah ahi zongin kihei theihna ding a omlohna mun kawcik khatah na ding leuleu hi.\nLa in Topa vantung mi a muh ciangin Balaam nuai-ah lumsuk hi. Balaam heh mahmah a, a ciangkhut tawh a la a sat hi.\nTua ciangin Topa in la pau theisak a, la in Balaam kiangah, "Thumvei dong nong satna dingin nang bang hong cih ka hi hiam?" a ci hi.\nBalaam in a la kiangah, "Nang in kei nong mawlpihna hang ahi hi. Ka khutah namsau a tawi hi leng ka ut hi. Tua hi leh nang kong that khin ding hi," a ci hi.\nLa in Balaam kiangah, "Na khantawnin tuni ciangdong na tuanna na la hilo ka hi hiam? Hih bangin nang hong hih ngei ka hi hiam?" a ci hi. Amah in, "Nong hih ngei kei hi," a ci hi.\nTua ciangin Topa in Balaam mitte honsak a, a khutsungah namsau dawhsa tawh Topa vantung mi lampi-ah a ding mu ahih manin a lu kunin a boksuk hi.\nTopa vantung mi in ama kiangah, "Bang hangin na la thumvei dong sat na hi hiam? En in, hih na khualzinna-ah lungkimlo ka hih manin nang hong pang dingin kong kuankhia hi.\nLa in kei hong mu-in thumvei dong hong pel hi. Hong pel kei leh, tu mahmahin nang hong that khinin na la ka hingsak ding hi," a ci hi.\nTua ciangin Balaam in Topa vantung mi kiangah, "Kei hong pangin lampi-ah na dinlam theilo ka hih manin ka khial hi. Tua ahih ciangin tu-in ka khualzinna hoihsalo na hih leh ka ciahkik ding hi," a ci hi.\nTopa vantung mi in Balaam kiangah, "Mite zui in; ahih hangin nang kong sawlteng bek na gen ding hi," a ci hi. Tua ahih ciangin Balaam in Balak uliante a zuisuak hi.\nBalaam hong paina thu Balak in a zak ciangin, Arnon gun gamgi-in a kizatna dunga om, Moab gamgi gei-a om Ar khuapi ciangah amah a dawn dingin a paikhia hi.\nBalak in Balaam kiangah, "Nang hong sam ding mi hong sawl hilo ka hi hiam? Bang hangin hong pailo na hi hiam? Nang hong liansak lah ding ka hi hiam?" a ci hi.\nBalaam in Balak kiangah, "En in, na kiang hong tung ing! Thu khatpeuh ka gen theihna ding vangliatna nei ka hi hiam? Pasian in hong sawl thu bek ka gen ding hi," a ci hi.\nTua ciangin Balaam in Balak zui a, Kiriathhuzoth khua-ah a tung uh hi.\nBalak in bawngtalte leh tuute tawh biakna pia-in Balaam leh amah tawh a om uliante kiangah a puak hi.\nA zing ciangin Balak in Balaam samin Bamothbaal munah paipihto hi. Tua lai panin amah in Israel mi a madawk pente galmuh thei hi.\nTedim Lai Siangtho / Laibu: Gamlak Vakna 22


url: =A theihhuai Nattun (Influenza, Flu, Tot-kuae) Natna Thu. Agelh ~ Dr. Thangboi - Laibu Saal\nHome > Thuluui/Articles > A theihhuai Nattun (Influenza, Flu, Tot-kuae) Natna Thu. Agelh ~ Dr. Thangboi\nA theihhuai Nattun (Influenza, Flu, Tot-kuae) Natna Thu. Agelh ~ Dr. Thangboi\nA theihhuai Nattun (Influenza, Flu, Tot-kuae) Natna Thu.\nAgelh ~ Dr. Thangboi\nSwine flu leh Bird flu te ei aa ding in a lauhuai takpi mah hiam?\nA beisa kum 2003 pan 2008 sung leitung mun tuamtuam (a tamzaw Asia sunga gam tuam tuam) ah Bird flu/ak nat-tun natna hangin mi 300 kim bangin sihlawh in, ak tampi leh sum leh pai tampi kisuplawh hi. A beisa ni 3 khawnga hong kipan khia Swine flu/Vok nat-tun natna hangin Mexico gamah tu ni (April 28, 2009) ciang, a si mi 149 hong pha ta hi. Tua bektham lo in USA, Canada, UK, Spain , New Zealand cih bang gam tuamtuam te ah zong tua Vok flu/nattun natna nei mi (mild cases) te mukhia ta uh hi.\nFlu virus pen a mau sunga om Haemagglutinin (HA) leh Neuraminidase (NA) kici RNA segment nam nih tungtawn in a tuam (sub-species) in kikhento lai hi. Tu ciangciang HA nam 16 leh NA nam 9 kimu khia khin ta a, tua HA leh NA tegel a ut bangun kithuah in virus nam tuam tuam hong piang thei hi (Gtn: H1N1, H2N2, H3N2, H5N1, …. , H16N1, H14N9, etc.).\nVasa nam sungah hih HA leh NA tuamtuam a nei virus te mukhia khin ta uh hi.\nFlu hang a sihna te\nTu laitak a hong lang flu virus te in number 1 leh 2 te cinzo ta hi. A thumna in hong cin ding bekin a kisam lai suak hi.\nZom lai zel ni....\nItem Reviewed: A theihhuai Nattun (Influenza, Flu, Tot-kuae) Natna Thu. Agelh ~ Dr. Thangboi Description: Rating: 5 Reviewed By: Cinpu Zomi